Izvor: SE Times - Arhiva vesti 09.12.2011 - Naslovi.net\nSE Times » Arhiva vesti za petak 09. decembar 2011\nLideri EU saopštili novi fiskalni sporazum\nSE Times petak, 9. decembar 2011.\nLideri 17-člane evrozone složili su se da krenu ka jačoj ekonomskoj uniji, u koju bi, kako se očekuje, trebalo da uđe bar još šest drugih zemalja članica EU, koje trenutno nisu deo tog kluba.Predsednik Evropske komisije Žoze Manuel Barozo (levo) razgovara sa britanskim premijerom Dejvidom Kameronom na samitu EU u petak (9. decembra). [Rojters] Nakon što nisu uspeli da prikupe neophodnu jednoglasnu podršku za izmene u... »\nNeizvesna sudbina evra pogađa Srbiju i region\nMnogi u regionu razmišljali su proteklih dana o zameni evra za neku drugu valutu, a neizvesnost je produbljena podeljenim rezultatima samita EU. Ekonomski eksperti iznose svoje mišljenje o uticaju krize evra na kredite, poslovanje i ekonomiju.Menjačnice širom regiona očekuju povećanu potražnju za valutama u koje bi se zamenio evro. [Rojters] Kriza evrozone, koja ima sve veći uticaj na oblast kreditiranja u Srbiji, takođe izaziva sve veću zabrinutost javnosti u regionu... »\nZagonetni preokreti u trgovinskom sporu između Srbije i Kosova\nParlament je ove nedelje usvojio obavezujući predlog kojim se jasno stavlja do znanja da će Kosovo zabraniti uvoz iz Srbije, ako Srbija zabrani uvoz sa Kosova. Međutim, neki zakonodavci sada kažu da su glasali greškom, što predstavlja neočekivani zaokret.Analitičari se pitaju da li je svrha usvajanja predloga upućivanje signala premijeru Hašimu Tačiju. [Rojters] Skupština Kosova usvojila je u sredu (7. decembra) predlog o osiguravanju reciprociteta sa Srbijom. Predlogom, koji je... »\nMakedonska dijaspora se trudi da ostane u kontaktu\nMakedonska dijaspora ostaje kulturno i politički povezana sa svojom državom, dok se reforme ministarstva spoljnih poslova proširuju i postaju smernice zemlje.Prema ministarstvu spoljnih poslova, 900.000 Makedonaca živi u dijaspori. [Rojters] I Branko Bakreski i Zoran Baulovski su rođeni Makedonci, koji su se preselili u inostranstvo u potrazi za boljim životom. Obojica pažljivo prate... »\nNastanak krizne poezije u teškim vremenima u Grčkoj\nMnogi Grci nalaze predah u staroj utesi u vreme krize i neizvesnosti.Narodna biblioteka u Atini bila je domaćin Večeri krizne poezije. [Endi Dabilis/SETimes] Euripid, pisac grčkih tragedija, rekao je da „Grci znaju da su reči poput mačeva“. Milenijumima su grčki pesnici koristili neobičnu snagu... »


Postavio: eTrebinje Subota, 16.04.2022. 0\nBANJALUKA – Okončan je proces dokapitalizacije preduzeća Hidroelektrane na Trebišnjici (HET), a većinski vlasnik ostaje “Elektroprivreda Republike Srpske”.\n“Pravo preče kupovine akcija je iskoristilo preduzeće `Elektroprivreda Srpske` i kupilo je u vrijednosti od 64,99 odsto akcija u novcu, to podrazumijeva 83.700.000. Na taj način smo obezbijedili toliku svotu novca beskamatno”, rekao je direktor HET-a Gordan Mišeljić.\nDirektor za ekonomsko-finansijske poslove HET-a Slobodan Čomić navodi da se sredstva koja su dobili od “Elektroprivrede” već nalaze na posebnom računu Nove banke i u toku naredne sedmice će biti prebačena na račun HE “Dabar”.\nDirektor “Elektroprivrede Srpske” Luka Petrović rekao je da će Republika Srpska povećati svoje učešće u vlasništvu HET-a sa dosadašnjih 80 na 86,4 odsto.


Vesti online / Vesti / Ex YU / Crna Gora veći katolik od pape - podržala Britaniju u aferi Skripalj\nCrna Gora spremna na sve zadatke NATO\nDanas smo zajedno sa NATO saveznicima u Briselu iznijeli stav povodom upotrebe nervnog agensa na teritoriji Ujedinjenog kraljevstva 4. marta.\nCrna Gora je u ovom trenutku uz Veliku Britaniju i podržava njene napore da odbrani svoj suverenitet i sigurnost svojih građana, stoji na na nalogu Vlade Crne Gore na Tviteru u znak podrške svom novom savezniku, Londonu.\nCrnogorsku javnost juče je takođe obišla vijest da se njen ministar spoljnih poslova Srđan Darmanović sprema da tokom posjete Vašingtonu naredne nedelje uruči državna odlikovanja Bajdenu, senatoru iz redova "jastrebova" Džonu Mekejnu i kongresmenu Majku Tarneru za "doprinos promociji crnogorskih interesa i međunarodnom ugledu i položaju Crne Gore".\nOdlikovanja za američke zvaničnike, očigledno kao znak zahvalnosti za pomoć prilikom nasilnog uvlačenja Crne Gore u NATO, naišla su na negodovanje najvećeg dijela javnosti koja članstvo Crne Gore u NATO sve više percipira kao jednu od najvećih nepravdi u novijoj crnogorskoj istoriji.\nTakođe, mnogi u Crnoj Gori nisu zaboravili da je Bajden svojevremeno bio jedan od najvećih zagovornika agresije na SR Jugoslaviju, kao i njegove izjave da "sve Srbe treba smjestiti u koncentracione logore".\n- Da je Džordž Orvel živ, u načinu na koji aktuelna Vlada Crne Gore vodi spoljnu politiku, pronašao bi snažnu inspiraciju za nastavak "Životinjske farme" - ocjenjuje za Sputnjik analitičar Igor Damjanović.\nOn dodaje da svaki novi istup Vlade u Podgorici po nekom nepisanom pravilu predstavlja "poniženje i nipodaštavanje crnogorske istorije".\n* Crna Gora odlikuje Bajdena i Mekejna\n* Moguć preokret u "Slučaju Skripalj"?\n* Prepucavanja Zapada i Rusije: Putin truje jer mu se može\n* Napeto u Britaniji: Ruski biznismen zadavljen u VB, diplomate proterane\n- Uvijek kada pomislimo da je veće samoponiženje nemoguće, kreatori naše spoljne politike nas iznenade. Juče su to uspjeli dvostruko. Prvo su dali suludo saopštenje o spremnosti Crne Gore da brani teritorijalni integritet Velike Britanije, a potom su najavili da će Džozefu Bajdenu i Džonu Mekejnu dodijeliti visoka državna odlikovanja. Dok pojedine članice NATO, koje su sa Rusijom imale kompleksne odnose tokom istorije poput Mađarske, Češke, Slovačke, Turske ili Slovenije, vode neuporedivo uzdržaniju politiku od političkih struktura Alijanse, crnogorska spoljna politika svodi se na princip: "Hoću da budem veći katolik od pape" - kaže Damjanović.\nSnishodljiva Crna Gora\nOn dodaje da se u maju prošle godine najbolje vidjelo koliko se "bizarna snishodljivost ovdašnjeg režima cijeni na Zapadu", kada je, podsjeća, Tramp pred kamerama grubo odgurnuo premijera Markovića.\nDamjanović se takođe osvrnuo i na svojevrsni presedan u crnogorskoj istoriji, jer je Vlada Crne Gore upravo ovih dana, protivno zdravoj logici i istoriji, prvi put stala uz Veliku Britaniju, a protiv Rusije, iako su "britanske optužbe protiv Rusije potpuno apsurdne".\n- Primjeri ruske podrške Crnoj Gori tokom istorije dobro su poznati svakom Crnogorcu, bez obzira na aktuelne pokušaje relativizacije koje preduzimaju dvorski istoričari aktuelnog režima i drugi javno angažovani pojedinci. Sa druge strane, interesantno je što bi kao crnogorsko-britanske odnose mogli da navedemo opstrukcije britanskog ministra inostranih poslova Edvarda Greja 1912. godine koje su spriječile Crnu Goru da zadrži Skadar, "savezničko" bombardovanje crnogorskih gradova 1944, kada su ubijene hiljade civila, ili NATO agresiju 1999. kada su crnogorsku teritoriju bombardovali "herijeri" RAF. Četvrti primjer iz istorije britansko-crnogorskih odnosa zaista ne bih umio da navedem - zaključuje Damjanović.\nEX YU Hoće li i Crna Gora proterati ruske diplomate?


subota, 31. oktobar 2015. 15:00h\nTema ovog Ženskog dana biće “Komunikacija i timski rad”.\nŽenski dan u Omoljici ima za cilj da ženama iz udruženja “Omoljčanke” i ostalim učesnicama predstavi koncept Ženskog dana i upozna ih sa prilikama za njihov dalji razvoj koji mogu da ostvare kroz različito aktivističko delovanje.\nTakođe, žene i devojke će imati priliku da uz zanimljive i kreativne vežbe jačaju svoje komunikacijske veštine i doprinose i osnaže se za kvalitetniji timski rad u okviru svojih udruženja, navodi se u pozivu.\nMarijana Jović iz Tomaševca je aktivistkinja Ženske mirovne grupe Pančevo. Pohađala je Ženske studije nakon kojih je sa još dve koleginice pokrenula Ženski dan u Pančevu, 8. marta 2014.godine.\nRadi kao trenerica, mentorka, omladinska radnica na različitim projektima zaštite i promocije ljudskih prava, omladinske politike i rada sa mladima, sa fokusom na mlade iz osetljivih grupa.\nUčestvovala je na različitim domaćim i međunarodnim obukama, treninzima, seminarima i konferencijama na teme rada sa decom i mladima, razvijanja uslova u lokalnoj zajednici, nenasilnog rešavanja konflikata, medijacije...\nDatum: subota, 31. oktobar 2015.\nMesto: Dom kulture, Omoljica


Zbog nedolaska ministara prekinuta sjednica Parlamenta BiH o Izvještaju Evropske komisije – dijalogin.tv\nZbog odsustva ministara iz Vijeća ministara BiH s današnje hitne sjednice o Privremenom izvještaju Evropske komisije o BiH prekinuta je sjednica Predstavničkog doma PSBiH.\nPredstavnički dom Parlamentarne skupštine BiH na današnjoj hitnoj sjednici trebao je razmatrati Privremeni izvještaj Evropske komisije o BiH.\nPredsjedavajući Predstavničkog doma Parlamentarne skupštine BiH Mladen Bosić kazao je kako predsjedavajući Vijeća ministara BiH Denis Zvizdić zbog ranije preuzetih obaveza opravdano neće prisustvovati današnjem zasjedanju te da će umjesto njega sjednici prisustvovati direktor Direkcije za evropske integracije BiH Edin Dilberović.\nSjednici su prisustvovali samo ministrica odbrane BiH Marina Pendeš, ministar pravde BiH Josip Grubeša i ministrica za ljudska prava i izbjeglice BiH Semiha Borovac, prenosi Klix.ba.\nBrojni zastupnici negodovali su što na današnjoj sjednici nisu prisutni predsjedavajući Vijeća ministara BiH i državni ministri, ističući kako nemaju kome postaviti pitanja s obzirom na to da se Izvještaj Evropske komisije odnosi na ministarstva. Zastupnik SBB-a Mirsad Isaković rekao je kako su hitnoj sjednici Zastupničkog doma PSBiH trebali prisustvovati i članovi Predsjedništva BiH Bakir Izetbegović, Dragan Čović i Mladen Ivanić.\nZamjenik predsjedavajućeg Predstavničkog doma PSBiH Šefik Džaferović predložio je da se prekine današnja sjednica i da se o Izvještaju EK raspravlja na idućoj sjednici organa zakonodavne vlasti. Kako kaže, u međuvremenu će se zadužiti Komisija za evropske integracije da dostavi izvještaj, a na iduću sjednicu bit će pozvani svi ministri.\nPredstavnički dom PSBiH usvojio je Džaferovićevu inicijativu.\nTotal Visits: 3.274.509


SERVISIRANјE, KONTROLISANјE I OVERAVANјE VODOMERA\nMinistarstvo finansija i privrede Republike Srbije ovlastilo je JKP "Vodovod i kanalizacija" Novi Sad (u dalјem tekstu JKP ViK ) za overavanje vodomera za hladnu vodu i time naše preduzeće garantuje ispravnost vodomera.\nJKP ViKNS radi:\nServisiranje, kontrolisanje i overavanje vodomera sa mreže JKP "ViK",\nusluge kontrolisanja i overavanja po zahtevu korisnika koji sumnja u ispravnost vodomera ,\nusluge servisiranja i/ili kontrolisanja i overavanja vodomera po zahtevu trećih lica, uz naknadu propisanu u Cenovniku usluga JKP "ViK".\nPostupak podnošenja zahteva za overavanje - slučaj IA , slučaj II\nKorisnici kojima su potrebne usluge overavanja - žigovine vodomera za hladnu vodu prethodno treba da podnesu Zahtev za overavanje.\nZahtev se može popuniti na sajtu JKP "ViK", na adresi www.vikns.rs i proslediti mejlom, na adresu kontakt.centar@vikns.rs, ili popuniti lično, u Korisničkom servisu Preduzeća u Sportsko-poslovnom centru Vojvodina (SPENS), kao i u Službi "Servisiranje i overavanje vodomera", na Sunčanom keju 41 .\nUz zahtev treba dostaviti dokaz o uplati Republičke administrativne takse i popuniti Prilog Podaci o vodomerima.\nPostupak prijavlјivanja za kontrolu ispravnosti i overavanje vodomera Direkciji za mere i dragocene metale - slučaj IB\nKorisnik koji sumnja u ispravnost vodomera sa vodovodne mreže JKP ViK Novi Sad, treba da se javi u Korisnički servis Preduzeća u Sportsko poslovnom centru Vojvodina (SPENS) gde ga referent JKP ViK upućuje u proceduru za podnošenje Zahteva za vanredni pregled vodomera i izrađuje Predračun u zavisnosti od profila vodomera.\nNakon toga korisnik popunjava Zahtev za vanredni pregled vodomera Direkciji za mere i dragocene metale, uz koji prilaže i dokaz o uplati administrativne takse, Obaveštenje o podnošenju Zahteva. Nakon primanja zahteva, Direkcija za mere i dragocene metale upućuje JKP ViK Zahtev za demontažu vodomera. Vodomer, za koji je podnešen zahtev za vanredni pregled se skida sa mreže radi kontrolisanja ispravnosti, a korisniku se ugrađuje overeni vodomer.\nVodomer se donosi u Službu „Servisiranje i overavanje vodomera“ nakon čega kontrolor iz Direkcije za mere i dragocene metale najavlјuje dolazak za nadzor nad kontrolisanjem ispravnosti vodomera. (Slučaj IB).\nTroškove vanrednog pregleda vodomera snosi podnosilac zahteva, ako vodomer sa važećim žigom zadovolјava propisane metrološke zahteve. Ukoliko vodomer ne zadovolјava metrološke zahteve, troškove vanrednog pregleda vodomera snosi JKP ViK.\nPostupak servisiranja vodomera\nServisiranje, kontrolisanje i overavanje vodomera podrazumeva da se vodomer donese u Službu "Servisiranje i overavanje vodomera", na lokalitet Sunčani kej 41, gde se obavlјa kompletna usluga po zahtevu korisnika vodomera.\nUsluga kontrolisanja i overavanja vodomera podrazumeva demontažu starog vodomera i montažu novog vodomera, koju realizuju zaposleni u JKP "ViK" –– odnosi se na korisnike vodomera koji su na vodovodnoj mreži JKP "ViK". Zatim se očitava stanje na vodomeru , pranje i servisiranje vodomera i na kraju kontrolisanje i overavanje.


Početak/Zdravlje/Medicinari traže veće plate i stalni posao za svoje kolege\nPredstavnici Granskog sindikata zdravstva i socijalne zaštite „Nezavisnost“ u Nišu najavili su danas da će taj sindikat zatražiti od nove Vlade Srbije dodatno povećanje plate zdravstvenih radnika od oko deset procenata, bolje uslove za rad u vreme epidemije i prevođenje u stalni radni odnos lekara i medicinskih sestara koji su zapošljeni na odredjeno vreme na početku epidemije.\nZoran Ilić iz sindikata „Nezavisnost“ rekao je da je zahtev za povećanje plate od desetak procenat „umeren“, imajući u vidu celokupnu situaciju u društvu i činjenicu da ljudi u drugim oblastima gube poslove. Kaže da sindikat „Nezavisnost“ predlaže i uvodjenje korektivnog koeficijenta za zaposlene u zdravstvu koji rade sa kovid pacijentima.\nZoran Ilić, sindikat „Nezavisnost“\n„Tražićemo da se po jednoj skali sagledaju svi koji rade sa kovid pacijentima. Oni koji rade najteže poslove treba da dobiju najveće povećanje, a oni koji imaju manji kontakt sa obolelim, treba da dobiju uvećanje srazmerno broju sati“, izjavio je Ilić.\nOn je kazao da sindikat zahteva da se tokom pandemije rotiraju zaposleni koji rade sa kovid pacijentima, kako se ne bi dogodilo da teret padne samo na pojedine zaposlene.\nPrema njegovim rečima, Klinički centar u Nišu trenutno ima dovoljan broj izvršilaca, a sindikat se bori da i zaposleni koji su u martu dobili posao naredbom ministra zdravlja Zlatibora Lončara, dobiju stalni posao.\n„Problem nije samo kovid, problem su i drugi pacijenti koji su na listama čekanja. Mora da se ubrzano radi na kovidu, ali da se ne zapostave i drugi pacijenti“, istakao je Ilić.\nČlanovi sindikata „Nezavisnost“ svoje nove zahteve izneli su ispred zgrade novog Kliničkog centra u okviru akcije pod nazivom „Starajte se o nama da bi mogli da se staramo o vama“.\nGranski sindikat zdravstva i socijalne zaštite Nezavisnost Klinički centar lekari povećanje plata


U SKUPŠTINI GRADA ODRŽANA DISKUSIJA U OKVIRU PROJEKTA ''TURA PARTNERSTVA'' | Novi Sad\nPočetna stranica › U SKUPŠTINI GRADA ODRŽANA DISKUSIJA U OKVIRU PROJEKTA ''TURA PARTNERSTVA''\nU SKUPŠTINI GRADA ODRŽANA DISKUSIJA U OKVIRU PROJEKTA ''TURA PARTNERSTVA''\nZamenik šefa kabineta gradonačelnika Novog Sada Miodrag Milošević pozdravio je učesnike diskusije koja je upriličena u okviru projekta pod nazivom ″Tura partnerstva″. Projekat predstavlja seriju javnih diskusija i prezentacija iskustava Republike Slovačke u gradovima Srbije, a u vezi sa evro-atlantskim integracijama, partnerstvima u okviru međunarodnih foruma/programa i organizacija iz ove oblasti, poput Partnerstva za mir/EU i NATO, političkim kao i bezbednosnim aspektima istih i nacionalnim interesima koje države mogu ostvariti kroz multinacionalnu saradnju.\n- Jako je važno da i lokalne samouprave budu uključene u demokratske tokove međunarodne saradnje koja se odvija u cilju uspostvaljanja sveobuhvatnih rešenja za suštinska pitanja koja se tiču svih država i naroda. Novi Sad nastoji da bude punopravni učesnik važnih društvenih tokova, i dobar partner za sve transformacije koje su neophodne da bi se obezbedili kvalitetniji i bezbedniji uslovi za život građana. U tom smislu međunarodna saradnja je od izuzetnog značaja i mi ćemo uvek dati punu podršku za njeno što bogatije ostvarivanje – istakao je Miodrag Milošević.\nAtlantski savet Srbije organizuje ovaj projekat u saradnji sa bratskom organizacijom iz Slovačke - Slovačkom Atlantskom Komisijom, Ambasadom Republike Slovačke u Srbiji i uz podršku NATO odeljenja za javnu diplomatiju.\n- Od početka 2013. godine ambasada Slovačke je preuzela ulogu mesta kontakta između NATO i Srbije i imaće tu ulogu naredne dve godine. Cilj ovih diskusija je da se pospeši javna debata o sektoru bezbednosti u Srbiji – naglasio je zamenik šefa misije u ambasadi Republike Slovačke Rastislav Kostilnik.\nPrema rečima Borisa Viculina iz Atlantskog Saveza Srbije iskustva Slovačke su od višestrukog značaja za Srbiju, jer dve zemlje imaju puno toga zajedničkog. Kako je rekao i u Slovačkoj je u jednom trenutku postojala podeljenost po pitanju evro-atlanskih integracija koju su oni uspešno uspeli da prevaziđu.


UPOZORENJE Otvaranje tema poput referenduma u RS ili Srebrenice pred izbore\nKonačnu riječ će dati Ustavni sud RS\n- Predsjedniče i premijerko RS, je li ovo bajramska čestitka Bošnjacima – upitao je Hadžiomerović, ukazujući da su neprihvatljive odluke srpskih predstavnika vlasti u tom bh. entitetu, koji žele poništiti Izvještaj Komisije za Srebrenicu iz 2004.\nNakon što je danas Klub Bošnjaka u Vijeću naroda RS pokrenuo proceduru zaštite vitalnog nacionalnog interesa na skupštinske zaključake u vezi s Informacijom o Izvještaju Komisije o događajima u i oko Srebrenice u periodu od 10. do 19. jula 1995. godine, Hadžiomerović je dodao da se iz presuda zna kakva je bila uloga vlasti RS u događajima u Srebrenici.\n- I onda da mi vjerujemo izvještajima koje oni najavljuju da će sačiniti njihove komisije. To je sramno - dodao je šef Kluba Bošnjaka u Vijeću naroda RS.\nPostavio je i pitanje treba li svaki put uoči izbora otvarati teme poput referenduma u RS ili sada Srebrenice.\n- To je najgori čin ponovnog kopanja rana onih koji su najviše stradali. Bolesni umovi su doveli do agresije na BiH i počinili genocid. Oni i negiraju genocid i skrivaju masovne grobnice – rekao je Hadžiomerović.\nTakođer, pita srpske predstavnike vlasti u RS o kakvoj objektivnoj komisiji za Srebrenicu govore, kada su međunarodni sudovi najobjektivnija komisija, budući da su imali sve činjenice i dokaze te dali presude o događanjima na tom prostoru.\n- Na kraju imamo kao dokaze i Potočare, Veljake, Rakitu...I šta još treba da bi oni progledali - kazao je Hadžiomerović.\nU zaključcima, koji su usvojeni 14. avgusta na sjednici Narodne skupštine, uz protivljenje poslanika Koalicije Domovina, odbacuje se spomenuti izvještaj Komisije za Srebrenicu iz 2004. godine te traži od Vlade RS da povuče navedeni izvještaj i stavi ga van snage.\nNakon što je Klub Bošnjaka stavio veto na skupštinske zaključke, uslijedit će usaglašavanje na Vijeću naroda te Zajedničkoj komisiji Narodne skupštine i Vijeća naroda RS, a ukoliko ne bude dogovora, o njima će konačnu riječ dati Ustavni sud RS.\nMujo Hadžiomerović Vijeće naroda RS Klub Bošnjaka\nHadžiomerović: Neće Dodik kažnjavanjem ušutkati Bošnjake u RS


Odobren protest opozicionom Savezu za promjene u Banjaluci\nGradska uprava Grada Banja Luke danas je odobrila protestno okupljanje građana zakazano za 14. maj u parku Mladen Stojanović u Banjaluci.\nTu informaciju potvrdili su predsjednik Partije demokratskog prosperiteta (PDP) Branislav Borenović i predsjednik Srpske radikalne stranke Republike Srpske Milanko Mihajilica.\nNakon razgovora predstavnika Saveza za promjene sa predstavnicima nevladinih organizacija i pojedincima, Mihajlica je novinarima u Banaluci rekao da svi pokušaji da se administrativnim i drugim metodama otkaže protest, "uključujići i besmislen drugi skup", nisu uspjeli obeshrabriti nezadovoljne građane i opoziciju da organizuju proteste pod sloganom "Oslobodimo Srpsku".\nOn je naglasio da Savez za promjene organizuje mirne masovne proteste kao izraz nezadovoljstva postojećim stanjem u RS-u, te odbacio optužbe da opozicija priprema nasilnu promjenu vlasti.\n"Želimo da ih natjeramo da se ovo stanje teškog socijalnog položaja većine građana u RS-u promijeni, da se promijeni ponižavajući položaj nezaposlenih demobilisanih boraca, penzionera, porodica poginulih, invalida, omladine, studenata i drugih koji ovde žive", tvrdi Mihajilica.\nPremijer Srbije Aleksandar Vučić je ranije u srijedu, 11. maja, rekao da ima informaciju od obavještajnih službi Srbije da bi u subotu moglo doći do većeg narušavanja javnog reda i mira u Banjaluci.\nPored toga predsjednik Srpske demokratske stranke (SDS) Mladen Bosić rekao je da ga je sinoć telefonski kontaktirao premijer Srbije Aleksandar Vučić i prenio saznanja da postoje organizovane ekstremne grupe iz Srbije koje se organizuju da dođu na miting u organizaciji predsjednika entiteta Republika Srpska Milorada Dodika.


Foča-Veliko interesovanje za upis u vrtić\nTačno vrijeme: 2020-06-02 10:13:19\nObjavljeno nedelja, 14 decembar 2014 23:19\nFOČA - U jubilarnoj godini, kada slavi pet decenija od osnivanja, Dječiji vrtić "Čika Jova Zmaj" iz Foče, poslije dugo vremena, ima listu čekanja za upis, na kojoj je 30 djece.\n"Zaista ove godine imamo veliki broj djece, od jaslica do starijih grupa i žao nam je što svim roditeljima ne možemo da izađemo u susret", ističe Vladičićeva.\n"Dijete se nalazi u podsticajnom okruženju svojih vršnjaka, u kome se govor mnogo više razvija. Osim toga, okruženo je edukativnim materijalima mnogo više nego kod kuće, a stručne osobe ga upućuju kako da koristi taj edukativni materijal, tako da se utiče na čitav psihofizički razvoj djeteta", naglasila je Vladičićeva.\nPedesetu godišnjicu postojanja vrtić će obilježiti naredne sedmice, a proslava će početi u ponedjeljak, 15. decembra, izložbom "Igračke u vremenu", koja će biti postavljena u sali Centra za kulturu i informisanje.\n"Naša ideja da predstavimo igračke pedesetih, šezdesetih, sedamdesetih i osamdesetih godina naišla je na oduševljenje mnogih. Roditelji su nam izašli u susret, mnogi tavani ovih dana su pretraženi, donijeli su divne igračke, tako da će izložba biti veoma simpatična", rekla je Vladičićeva.\nZa srijedu, 17. decembra, najavljen je ogrugli sto o temi "Vrtić koji poznajem - vrtić o kojem maštam" u sali Centra za rani rast i razvoj, na kojem će učestvovati vaspitači, prosvjetni radnici, stručni saradnici i predstavnici nevladinih organizacija.


Model nastave podložan promjenama - Vijesti | Radio Televizija Budva - Budva Crna Gora\nRadio Budva Live: Ava Max - Salt\nModel nastave podložan promjenama\nModel nastave po kome počinje rad škola i vrtića podložan je promjenama, pa će zatvaranje ili normalizacija njihovog rada biti zasnovani na "sistemu semafora" koji je izradio Institut za javno zdravlje (IJZ), saopšteno je iz Ministarstva prosvjete.\nIlustracija, Foto: UNICEF\nIz tog Vladinog resora pojasnili su da “sistem semafora” podrazumijeva da od stanja u pojedinoj opštini zavisi da li će škole u tim opštinama preći na online rad ili će funkcionisati.\nMinstar prosvjete Damir Šehović rekao je da, vođeni preporukama stručnjaka iz IJZ, traže najbolje u datim okolnostima za čitav sistem koji broji više od 100 hiljada djece.\n"A najbolje znači očuvati njihovo mentalno zdravlje, i očuvati njihovo fizičko zdravlje. Ali saradnja sa roditeljima u ovom momentu je krucijalna, jer su oni naši partneri", istakao je Šehović.\nOn je apelovao da svi u ovom važnom momentu imaju dovoljno sluha, karaktera i mudrosti da pokažu da obrazovni sistem može da bude svijetla tačka, a ne problem.\n"Vidjećemo šta će se dešavati narednih dana, odnosno kako će se kretati stanje po opštinama, i u skladu sa time ćemo se, zajedno sa Institutom, postavljati i prilagođavati nastavni model", rekao je Šehović.\nIz Ministarstva je ranije najavljeno da svi vrtići počinju sa radom u četvrtak, dok će škole funkcionisati po modelu o kome je ranije obaviještena javnost.\n"Đaci od prvog do šestog razreda osnovne i prvog razreda srednje škole pohađaće nastavu u školi, sa skraćenim časovima, a ostali online, ali uz stalne konsultacije i ispitivanja u školi. Takođe, praktična nastava u srednjim školama bilo kog razreda takođe će se realizovati gdje god ima uslova", naveli su Šehović i predstavnik IJZ Dragan Laušević.\nPrema njihovim riječima, ta odluka donijeta je prvenstveno zbog mentalnog zdravlja đaka.\n"Zbog potrebe da oni nakon više mjeseci ostvare kontakt sa školom, ali i jasnog stava IJZ da je u školi rizik značajno manji u odnosu na većinu drugih mjesta na kojima djeca cirkulišu mimo školskog dvorišta", kazali su Šehović i Laušević.\nLaušević je kazao da su imali smo intenzivne konsultacije, pokušavajući da obezbijede da djeca krenu u školu, istovremeno imajući u vidu epidemiološku situaciju.\n"Smatramo da je boravak u školama po definisanom modelu epidemiološki trenutno bezbjedniji nego na igralištima", rekao je Laušević.\nOn je dodao i da će se narednih dana pratiti stanje po opštinama po tzv. "sistemu semafora".\n"U narednim danima upravo će od tog predvidivog i na struci zasnovanog modela od IJZ, zavisiti zatvaranje i otvaranje škola. Tako, na primjer, škole u onim opštinama koje budu „u crvenom“ u smislu broja oboljelih, bi prelazile na online sistem, dok bi škole u drugim opštinama radile manjim ili većim kapacitetima, u zavisnosti od stanja u opštini", naveo je Laušević.\nOn je rekao da će se građani ovih dana upoznati sa tim sistemom, na kome će se bazirati dalji rad škola.\n"Potrebno je da se ujedinimo zbog djece, ali i nastavnika i starijih. Apelujemo na vas da učinimo sve da nam se djeca ne inficiraju van škole. U samoj školi će biti izuzetno mali rizik, a ne treba zaboraviti ni to da je jedan od važnih činilaca tog malog rizika u školi i nošenje maske", naglasio je Laušević.\nIz Ministarstva su kazali da je isporuka svih dezinfekcionih materijala za sve škole i vrtiće u toku.\n"Svakako da, ukoliko dijete ima oboljenja za koja treba da se zna, potrebno je da se odmah obavijesti škola, kako bi se svaki takav slučaj posebno tretirao", navodi se u saopštenju.\nMinistarstvo je, bez obzira na činjenicu što će dio đaka pratiti nastavu u školi, učenicima svih razreda osnovne i srednje škole obezbijedilo i snimljeni materijal za najveći broj predmeta, koji će se od četvrtka emitovati na TVCG2 i MNE sport 2 i MNE sport 3.\nDodaje se da je za učenike koji prate nastavu na albanskom jeziku takođe obezbijeđen TV materijal.\n"Programska šema biće objavljena sjutra na sajtu www.ucidoma.me, na portalu za nastavnike www.skolskiportal.edu.me, internet stranici Ministarstva prosvjete, društvenim mrežama i TV kanalima, a sav materijal biće dostupan i na YT kanalu UciDoma", zaključuje se u saopštenju.\nObrazovni sistem prijeti mentalnom zdravlju djece\nSistem semafora u školama od naredne nedjelje\nUCG: Nastava na osnovnim studijama počeće u ponedjeljak\nDo kraja mjeseca razmatraju predložene izmjene Zakona o inspekcijskom nadzoru\nVaterpolo: Od sljedeće sezone regionalna Premijer liga sa 12 timova\nprije jedan minut\nPronađena ptica sa ženskim i muškim karakteristikama\nPonovo pregledi u KCCG


Milošević: Neki igrači troše kredit, Sadik je jedan od njih\nIzvor: B92, 03.Jun.2020, 19:55\nSavo Milošević, trener Partizana, rekao je kako je u pojedinim trenucima igračima nedostajala koncentracija u meču protiv Radnika u četvrtfinalu Kupa Srbije.\nCrno-beli su slavili na gostovanju sa 2:1, međutim rezultat je mogao da bude mnogo ubedljiviji s obzirom da su imali više od 25 šuteva ka golu Vasiljevića.\nPostigli su svega dva, do kraja duela su strepelida ne prime gol koji bi meč odveo u penale i zbog toga je bio nezadovoljan.\n"U većem delu dobar meč, malo smo imali problem sa koncetracijom. Posle kada smo došli do igre postigli smo dva gola, mogli smo da ranije završimo utakmicu, što zbog neozbiljnosti, što zbog manjka koncentracija", rekao je Milošević za TV Arena...\nSavo Milošević nije bio toliko zadovoljan igrom pojedinaca u meču protiv Radnika iz Surdulice...Crno-beli su uspeli da se plasiraju u polufinale, ali je bilo igrača koji nisu zadivili. Naprotiv. .."U većem delu dobar meč, malo smo imali problem sa koncetracijom. Posle kada smo došli do igre postigli...


Medžlis Islamske zajednice Rijeka – Održana tribina OKM-a, gost predavač Edin Tule\nOdržana tribina OKM-a, gost predavač Edin Tule\nU subotu, 26.05.2012.g. u organizaciji Omladinskog Kluba Muslimana Medžlisa IZ Rijeka u prostorijama Bošnjačke nacionalne zajednice za Primorsko-Goransku županiju s početkom u 19:15 sati održana je tribina na neobičnu temu„Emocionalna integracija vs suvremeni vampirizam“ sa osvrtom na knjige “Socio-psihološke dimenzije kurana” i “Kuranski tretman stresa”.\nGost predavač bio je Edin Tule, poznati je psiholog koji je to zvanje stekao na Islamskom internacionalnim univerzitetu u Kuala Lumpuru. Djelić svog višegodišnjeg iskustva trenera na seminarima Emocionalne Inteligencije i Islamske Psihologije pokušao je prenijeti i na sudionike svog predavanja. Nakon svog izlaganja predavač je pozvao sve prisutne da se aktivno uključe u raspravu kroz svja pitanja i sugestije doprinesu kvalitetnoj raspravi. Za naše prilike, još uvijek neuobičajeni pristup, ipak je potakao neke od posjetitelja da progovore o osobnim iskustvima i promišljanjima u kontekstu suvremenog vampirizma.\nOvo inspirativno predavanje koje potiče na razmišljanje završilo je Edinovim pozivom na buduću suradnju, posebno nakon otvorenja i stavljanja u funkciju Islamskog centra.\nDrugi dan, u nedjelju 27.05.2012.g. organizirana je radionica na otvorenom na temu “Rješavanja konflikata” kroz prizmu Kurana uz nastavak predavanja od subote na temu “Kuranski tretman stresa”.Uz ugodno druženje mladih sa cijenjenim predavačem izlet je protekao u lijepoj i zanimljivoj atmosferi.\nI na kraju, ali ne manje važno, pohvale članovima riječkog Omladinskog Kluba Muslimana MIZ Rijeka koji su organizacijom ove tribine kao i rasprave te radionice a i odabirom gosta te teme u potpunosti su opravdali ukazano im povjerenje. Vjerujemo da će u svom radu uz pomoć MV i MIZ Rijeka i svih dobronamjernih organizirati još ovakvih (omladinskih) predavanja sa interesantnim temama i predavačima.


"Dobićemo jako preduzeće": Političari ne kriju glavni plen\n„Dobićemo jako preduzeće“: Političari ne kriju glavni plen\nPolitika Autor:Nataša Latković02. nov. 202007:36 > 07:56\nSrpska napredna stranka i Socijalistička partija Srbije prilikom dogovaranja koalicije o formiranju nove vlade ušle su u otvorenu političku trgovinu, u kojoj je socijalistima (u nedostatku upražnjenih ministarskih pozicija) obećano da će dobiti "jedno jako preduzeće". To je gostujući na jednoj televiziji nedavno otkrio lider SPS Ivica Dačić, ističući da će, uz to, na mestu generalnog direktora JP Srbijagas ostati njihov funkcioner Dušan Bajatović.\nZa širu javnost prvo je bilo iznenađenje odluka predsednika naprednjaka Aleksandra Vučića da socijalisti u novoj vladi dobiju jedno ministarstvo, a da se lider SPS Ivica Dačić sa pozicije prvog potpredsednika Vlade i ministra spoljnih poslova preseli u Skupštinu Srbije. U međuvremenu odlučeno je da, pored ministra za državnu u pravu i lokalnu samoupravu Branka Ružića, za ministra bez portfelja bude izabran i Novica Tončev, takođe funkcioner Dačićeve stranke.\nU pokušaju da građanima objasni da je SPS u ovakvoj raspodeli karata ipak dobro prošao, iako se sa pet ministarstava sveo na dva, Dačić je tokom gostovanja na TV Prva, otkrio da će njegova partija dobiti „jedno važno preduzeće“.\n„Dušan Bajatović ostaje na čelu ‘Srbijagasa’, to se nije ni postavljalo kao pitanje, a SPS će pored toga dobiti još jedno jako preduzeće… Nisu nama preduzeća važna zbog samog preduzeća, već da što više ljudi bude deo tog procesa i da u tome učestvuju“, izjavio je Dačić.\nOn je na ovaj način, bez ustezanja, javno otkrio kako se u Srbiji namiruju stranački apetiti, iako tako nešto zakon ne predviđa, odnosno zabranjuje.\nNaime, Zakonom o javnim preduzećima predviđeno je da se direktori biraju na konkursima i da ne mogu da budu članovi organa političke stranke.\nNenadić: Priznanje da se direktori dogovaraju na najvišem nivou\nU praksi se međutim na većinu čelnih pozicija srpskih državnih firmi imenuju stranački funkcioneri ili provereni kadrovi koji su bliski političkim partijama. Umesto na konkursima, oni se biraju na sednicama vlade kao vršioci dužnosti i u tom statusu ostaju godinama, iako to zakon zabranjuje.\nNemanja Nenadić, programski direktor organizacije Transparentnost Srbija, navodi da Dačićeva izjava govori dosta loše o šansi da se Zakon o javnim preduzećima u potpunosti primeni.\n„Do sada smo imali prilike da čujemo izgovore zbog čega se proces profesionalizacije u javnim preduzećima nije završen. Premijerka je rekla da će se time baviti posle izbora, da ima važnijih stvari. A sada kroz izjavu predsednika jedne od stranaka imamo otvoreno priznanje da se direktorska mesta dogovaraju na najvišem nivou“, ističe Nenadić za Nova.rs.\nOn navodi da ovo jeste na neki način korak unazad, kao i da će biti teško vratiti se na normalno stanje.\n„Kada bi se konkursi za direktore i raspisali ko će poverovati u to da oni mogu da budu pošteni“, kaže Nenadić.\nDa se u stranačkim pregovorima trguje javnim preduzećima obelodanio je ranije i Aleksandar Vučić, lider SNS.\nAntić na čelu Korirdora?\nFunkcioner SPS Aleksandar Antić ostao je praznih ruku nakon formiranja vlade. Ipak, mediji spekulišu da će Antić, kako bi se sačuvao mir u stranci, biti novi direktor Koridora Srbije ili Elektroprivrede Srbije.\nOn je rekao da će manjine biti prisutne na direktorskim mestima u državnim firmama, ali je istakao da to moraju da budu stručni ljudi, jer „državna preduzeća nisu partijska jasla“.\nSNS prekršio obećanje\nNakon oktobarskih promena, gotovo svaka vladajuća većina bila je tesna, a stranački apetiti nisu mogli da se namire pokojim ministarstvom u Nemanjinoj 11. Budući da je ogroman broj stranaka bio deo vlasti, u koalicione dogovore bila je uključena i podela javnih, odnosno državnih preduzeća, koje su potom vodili partijski funkcioneri.\nDa će prekinuti ovakvu praksu i departizovati državne firme uoči izbora 2012. obećavao je vrh Srpske napredne stranke, u kojem je bio i njen sadašnji lider Aleksandar Vučić.\nAgencija preporučila smenu Krkobabića kad više nije ministar\nI zaista, po dolasku na vlast na predlog naprednjaka promenjen je Zakon o javnim preduzećima, koji je predvideo da se direktori državnih kompanija biraju na konkursima i da ne mogu da budu članovi organa političke stranke.\nOvaj zakon nikada do kraja nije zaživeo, jer se na čelu velikog broja javnih preduzeća i dalje nalaze stranački kadrovi, koji se neretko imenuju kao vršioci dužnosti.\nTako je, na primer, na čelu Koridora Srbije Zoran Babić, bivši poslanik SNS, EPS-a Milorad Grčić, član naprednjaka ili Srbijagasa Dušan Bajatović, funkcioner SPS-a.\nNa čelu JP Stara planina je Stefan Krkobabić, sin lidera PUPS-a Milana Krkobabića, direktorka Pošte Srbija Mira Petrović…\nAleksandar Vučićivica dačićJavna preduzećapregovori\nNova.rs u Melburnu: Beretini u polufinalu posle trilera, pre 12 min


Budućnost ubedljiva sa Debrecinom! – Balkan-Handball.com\nHome / Ženski rukomet / Budućnost ubedljiva sa Debrecinom!\nBudućnost ubedljiva sa Debrecinom!\nPoslednja izmena: 06/02/2010\nDebrecin je ispraćen u Mađarsku sa minusom od osam golova pred revanš sledeće subote pošto je Budućnost sigurnom igrom u Podgorici zabeležila ubedljivu pobedu 28-20(14-9) u prvoj utakmici četvrtog kola Kupa pobednika kupova. Prvo poluvreme obeležio je veliki broj grešaka na obe strane i nesrazmerno mali broj golova, naročito u prvih dvadesetak minuta meča (5-3, 17 minut; 8-5, 20 minut). Ulaskom kapitena Jovanović, igra podgoričkog tima se ubrzala i postala efikasnija, dok je na drugoj strani povremeno uspešno odgovarala jedino Bulat.\nNa odmor se otišlo sa +5(14-9) na kontu domaćina, da bi sa početkom drugog dela furioznim startom Budućnost otišla i na +8(17-9). Sve što su gošće uspele u nastavku je da održe egal do kraja i samim tim ne dožive pravi debakl u “Morači”. Prva figura meča je sigurno Sanela Knezović sa 19 odbrana, dok su o realizaciji najbolje brinule Marija Jovanović(7), Radmila Miljanić(6) i Kaća Bulatović(6). U gostujućoj ekipi se Ana Marija Bogdanović(5) tokom drugog poluvremena pridružila već pomenutoj Aniti Bulat(6), ali to je bilo daleko od potrebnog za bolji rezultat u ovom meču.\n← Prethodni članak Glavna runda LŠ: Krim ispustio pobedu u Đeru!\nNaredni članak → Kup EHF: Kikinda čeka revanš sa +4!


U antiterorističkoj akciji na području Kirkuka ubijeno je 16 članova terorističke organizacije ISIS | TRT Bosanski\nU antiterorističkoj akciji na području Kirkuka ubijeno je 16 članova terorističke organizacije ISIS\nTeroristi ISIS-a 2014. godine stekli su potpunu kontrolu u provincijama Mosul, Salahadin i Anbar i zauzeli teritorije u Diyali i Kirkuku. Međutim, iračke snage sigurnosti uspjele su vratiti kontrolu u narednim godinama\nU antiterorističkoj akciji na području iračkog Kirkuka ubijeno je 16 članova terorističke organizacije ISIS.\nGeneral-pukovnik Saad Harbiye rekao je da je operacija protiv terorističke organizacije ISIS pokrenuta u ruralnom području južno od grada.\nNavodeći da su pripadnici ISIS-a odgovorili snagama sigurnosti tokom akcije u blizini Zegetuna i doline Hanazir na jugu grada, Harbiye je rekao da je došlo do sukoba.\nHarbiye je potvrdio da je u operaciji ubijeno 16 terorista, a da su im zračnu podršku pružile koalicione snage predvođene Sjedinjenim Američkim Državama (SAD).\nNavodeći da su u operaciji uništena i mnoga skloništa koja pripadaju teroristima, Harbiye je kazao i da su u skloništima zaplijenjeni mnogi krivotvoreni dokumenti, pasoši, lične karte i oružje.\nMisija Ujedinjenih nacija u Iraku dokumentovala je 202 masovne grobnice u 2018. godini na područjima koja je kontrolisao ISIS u kojima je sahranjeno između 6.000 i 12.000 ljudi.\nTagovi: #Irak , #antiterorističke operacije , #teror\nIzraelski vojni avioni narušili libanski zračni prostor nisko leteći iznad Bejruta\nIzrealski ratni avioni danas su narušili libanski zračni prostor prelijetajući preko glavnog grada Bejruta i nekoliko drugih područja u zemlju.


Skybox - Analiza pretnji i procena rizika u OT mrežama - BEOtech IT Rešenja\nSkybox – Analiza pretnji i procena rizika u OT mrežama2021-09-13T14:17:44+02:00\nIdentifikovati gde je kritična infrastruktura ranjiva i analizirati njenu izloženost potencijalnim napadima\nSkybox podiže nivo bezbednosti kritične infrastrukture i proizvodnih sistema i omogućava njihovo pouzdano i neometano funkcionisanje.\nOperativna tehnologija (OT) obuhvata hardver i softver koji nadgledaju i upravljaju proizvodnom opremom kao i samim proizvodnim procesima. Sadrži raznovrsne industrijske upravljačke sisteme (ICS) kao što su distribuirani kontrolni sistemi (DCS), nadzorni sistemi za kontrolu i prikupljanje podataka (SCADA) i industrijski uređaji koji su povezani na Internet (IIoT).\nOvi sistemi su često ključni za poslovanje u mnogim industrijama i obuhvataju nadzor i kontrolu kritičnih infrastruktura kao što su proizvodnja i distribucija električne energije, bušenje i distribucija nafte i gasa, proizvodnja hemijske, farmaceutske i robe široke potrošnje. Kompromitovanje ovih sistema direktno utiče kako na svakodnevni život ljudi tako i na poslovanje i prihod kompanija.\nS obzirom da ovi sistemi omogućavaju nadzor i kontrolu kritične infrastrukture i proizvodnih procesa u realnom vremenu, njihova dostupnost je ključni bezbednosni imperativ. Zbog toga OT mreže moraju da budu operativne u svakom trenutku. Tradicionalni pristup obezbeđivanja OT mreža podrazumevao je njihovo fizičko odvajanje od IT mreža kako bi se izolovale od rizika sajber napada.\nSkybox vrši pasivno nadgledanje mrežne infrastrukture i omogućava potpunu vidljivost kao i procenu bezbednosti u OT mrežama. Identifikuje sve uređaje u IT i OT mrežama, kreirajući objedinjeni model infrastrukture koji pruža uvid u sve segmente sistema i ranjivosti koje u njemu postoje.\nVidljivost celokupne infrastrukture radi bolje odbrane i zaštite kritičnih delova sistema.\nAnalizu saobraćaja između bilo koje dve tačke u infrastrukturi, kako bi se identifikovala potencijalna putanja napada i osigurala usklađenost sa kompanijskim bezbednosnim politikama.\nProcenu ranjivosti i rizika celokupnog sistema.\nNeometan rad sistema pomoću automatizacije pojedinih bezbednosnih procesa.\nZahvaljujući integraciji sa nekim od najvećih proizvođača OT bezbednosnih rešenja, Skybox je u mogućnosti da kreira logički model vaše hibridne infrastrukture (fizičke i one koja se nalazi u cloud-u), prepozna bezbednosne kontrole, identifikuje sve elemente sistema kao i njihove ranjivosti.\nAnaliza ranjivosti sistema:\nSimulacijom napada Skybox identifikuje delove infrastrukture koji su najranjiviji i najizloženiji potencijalnoj pretnji, i otklanjanje tih ranjivosti stavlja na vrh liste prioriteta.\nAutomatizovana analiza saobraćaja između pojedinih mreža kao i mrežnih zona obaveštava ukoliko dođe do neovlašćenog pristupa kritičnim delovima infrastrukture.\nIzrada modela potencijalne površine napada kao i modela kompletne infrastrukture koji obuhvata fizičku infrastrukturu, infrastrukturu koja se nalazi u cloud-u, sve elemente sistema i njihove ranjivosti, kako bi se zaista razumeo rizik kojem je infrastruktura izložena.\nCentralizovani podaci o ranjivostima:\nKreiranje centralizovane baze podataka o ranjivostima iz IT i OT okruženja omogućava bezbednosnim timovima da imaju kompletnu sliku pri analizi i proceni rizika.\nSimulacija napada na logičkom modelu mreže vizuelno prikazuje kako infrastruktura može biti izložena unutrašnjim pretnjama kao i pretnjama koje dolaze sa interneta.\nPrioritizacija zasnovana na proceni rizika:\nDodela većeg prioriteta pojedinim elementima sistema, grupama elemenata, ranjivostima i njihovim zakrpama u odnosu na stvarni rizik kako bi se isplanirala što efikasnija remedijacija.\nUsklađenost sa bezbednosnim politikama:\nUverite se da su konfiguracije mrežnih uređaja i bezbednosne kontrole u skladu sa definisanim bezbednosnim politikama, kako bi se pristup vašoj OT mreži odvijao po striktno definisanim pravilima.\nGrafički prikazi rezultata analiza koji se mogu prilagoditi vašim potrebama kao i veliki broj unapred definisanih šablona izveštaja olakšavaju izveštavanje o bezbednosti i osiguravaju efikasnost remedijacije.


Prva Srpkinja u finalu najprestižnije Evropske nagrade za pronalazače | Restart Magazin\nNaučnica Gordana Vunjak-Novaković nominovana za finalistkinju prestižne Evropske nagrade za pronalazače 2021. za inovativni doprinos u bio-medicinskom inženjerstvu, objavio je danas Evropski zavod za patente (EZP). Rad srpsko-američke naučnice rešio je kompleksne probleme u vezi sa zamenom oštećenog tkiva, što je opredelilo EZP da prvi put naučnik iz Srbije bude jedna je od troje finalista u prestižnoj kategoriji „Životno delo“.\n„Tokom svoje naučne karijere, Gordana Vunjak-Novaković dala je ogroman doprinos inženjerstvu tkiva, jednom od najperspektivnijih načina za produženje ljudskog veka i poboljšanje kvaliteta života“, rekao je predsednik Evropskog zavoda za patente Antonio Kampinos (António Campinos), saopštavajući imena finalista za 2021. godinu. „Njena naučna inovacija, preduzetnički način razmišljanja i patentirani pronalasci nude mogućnost bezbednije rehabilitacione medicine kod mišićno-koštanih, srčanih i plućnih stanja, otvarajući vrata novom dobu regenerativne medicine.“\nIstraživačica, koju je kao dete inspirisala naučna posebnost najvećeg srpskog uma Nikole Tesle, pionir je alternativnog pristupa koji obuhvata laboratorijsko uzgajanje ćelija. Svoju višedecenijsku karijeru srpska naučnica je posvetila razvoju „ex-vivo“ tehnike inženjerstva tkiva koja omogućava bezbednijii i precizniji način kultivacije koštanog, srčanog, plućnog i vaskularnog tkiva, bilo za transplantaciju, modeliranje bolesti ili ispitivanje lekova.\nPre nego što je razvila svoju tehniku, zamena tkiva je podrazumevala ili bolan graft iz tela pacijenta (autologni implantat, odnosno kost iz drugog dela tela pacijenta), ili je nosila rizik od odbacivanja od strane imunog sistema u slučaju graftova uzetih sa leša. Pionirska tehnika Vunjak-Novaković uključuje ex vivo stvaranje živih bioloških graftova putem kultivacije novog komada tkiva iz sopstvenih ćelija pacijenta, u potpunosti eliminišući ove probleme.\nPobednici EPZ godišnje nagrade za inovaciju za 2021 biće proglašeni na ceremoniji koja počinje 17. juna u 19h, a koja je ove godine osmišljena kao digitalni događaj za svetsku publiku.\nPredsednik Srbije Aleksandar Vučić profesorku Vunjak-Novaković je 2020. godine odlikovao Ordenom Karađorđeve zvezde drugog stepena za naročite zasluge u predstavljanju Republike Srbije i njenih građana i postignute izuzetne rezultate u oblasti medicinskih nauka i biomedicinskog inženjerstva. Ugledna naučnica je i kreativni ambasador Srbije u okviru Saveta za kreativne industrije pri Kabinetu predsednice Vlade Srbije Ane Brnabić.\nZamena oštećenog ili istrošenog tkiva je dugo bila cilj naučnika koji rade u biomedicinskom polju. Osamdesetih godina prošlog veka, kada je Vunjak-Novaković započela svoju karijeru, preovladavao je pristup kombinovanja ćelija i biomaterijala i njihova ugradnja u telo, sa namerom da takav transplant pronađe način da regeneriše tkiva. Istraživačica je pionir alternativnog pristupa koji obuhvata laboratorijsko uzgajanje ćelija uz pažljivo kontrolisanje eksternih okruženja (temperatura, pH, nutrijenti, kiseonik, faktori rasta i fizičke sile) kako bi se uticalo na vrstu tkiva u koje se ćelije razvijaju, praćeno implantacijom ovog tkiva u telo. „Ćelije ne možete da prevarite“, kaže Vunjak-Novaković. „Morate im pružiti pun spektar uslova koje imaju u prirodi.“\nFacijalna hirurgija bila je primarni fokus Vunjak-Novaković i EpiBone, jedne od kompanija čiji je suosnivač. Da bi se napravile inženjerski projektovane kosti lica, nedostajuće ili oštećeno područje se skenira ne bi li se definisao precizan oblik defekta, što pomaže u stvaranju 3D modela potrebne zamenske kosti.Model se potom unosi uuređaj za mikrofabrikaciju kako bi se deo svinjske ili goveđe kosti izrezao u isti oblik, stvarajući matricu u kojoj će rasti novo koštano tkivo.\nModel se naseljavamatičnim ćelijama iz abdominalnog masnog tkiva pacijenta i smešta u bioreaktor, koji oponaša precizno kalibrisane uslove u ljudskom telu, omogućavajući kosti da raste. Budući da se koštano tkivo neprestano obnavlja, animalni model je na kraju zamenjen sopstvenom kosti pacijenta. Vunjak-Novaković veruje da je EpiBone jedina kompanija koja može da izvrši individualno prilagođavanje kostiju pacijenata njihovoj biologiji i anatomskom obliku.\nEvropski patent za metodu regeneracije kostiju koju je razvila Vunjak-Novaković odobren je 2016. godine. Po njenim rečima, patenti su bili presudni za pomak njenog istraživanja u komercijalnu upotrebu. „Ako vidimo da imamo tehnologiju koja može da se patentira – što znači nešto što nije očigledno, a moglo bi da napravi veliku razliku u nekoj oblasti nauke, inženjerstva ili medicine“, kaže ona, „tada uvek podnosimo privremenu patentnu prijavu, pre nego što o tom otkriću počnemo da govorimo na naučnim skupovima ili objavimo naučni rad“.\nVunjak-Novaković je takođe razvila protokol za inženjering srčanog tkiva nalik onom kod odraslih ljudi, koji trenutno komercijalizuje TARA Biosystems, još jedna kompanija čiji je suosnivač. Ova tehnologija stvara živo srčano tkivo za biomedicinska istraživanja, uključujući in vitro ispitivanje novih lekova. Srpsko-američka naučnica je i deo tima koji predvodi istraživanje o regeneraciji teško oštećenih pluća za transplantaciju, tako što ih nekoliko dana pre transplantacije povezuje sa cirkulatornim sistemom primaoca, što može imati pozitivne implikacije na uspeh transplantacije pluća. Trenutno, do 80% donorskih pluća se odbija zbog zbog ozbiljnih, ali potencijalno reverzibilnih povreda.\nSa više od 53.400 citata i više od 420 članaka u naučnim časopisima, Vunjak-Novaković danas spada među najcitiranije inženjere na svetu, a tokom svoje karijere dobila je brojne nagrade i priznanja. 2007. postala je prva žena inženjer koja je održala direktorsko predavanje na Nacionalnom institutu za zdravlje, a sledeće godine primljena je u Međunarodnu kuću slavnih žena u tehnologiji. Ona je prvi inženjer u istoriji Univerziteta Kolumbija promovisan u rang „University Professor“, koji ima samo petnaestak aktivnih profesora, od preko četiri hiljade angažovanih na tom univerzitetu. Vunjak-Novaković je i jedina žena na Kolumbiji izabrana u četiri američke akademije (Inženjerstvo, Medicina, Nauka i umetnost, Pronalazaštvo).\nUz EpiBone, koji trenutno ima 20 zaposlenih i privukao je više od 10 miliona evra investicija, Vunjak-Novaković je suosnivač još tri kompanije. Tu spadaju TARA Biosystems, koji izrađuje srcoliko tkivo za upotrebu u testiranju lekova; Xylyx Bio, koji proizvodi materijal specifičan za tkivo kako bi podržao rast ćelija; i Immplacate Health, koja koristi matične ćelije za suzbijanje različitih autoimunih i zapaljenskih poremećaja. Trenutno istražuje da li bi njihova tehnologija mogla da oporavi pluća oštećena usled COVID-19, i testira novi tretman zasnovan na inhalacionoj terapiji, gde aktivnu komponentu leka predstavlja molekul koji izlučuju matične ćelije.\nUz preduzetničku i naučnu izvrsnost, Vunjak-Novaković je pokazala i impresivnu posvećenost podršci kolegama i negovanju nove generacije istraživača, obučivši preko 150 mlađih predavača, kliničkih saradnika, postdoktoranata, studenata medicine i postdiplomaca, od kojih su mnogi predavači na univerzitetima širom sveta ili rukovodioci u biotehnološkoj industriji. Mentorsku ulogu smatra jednim od najznačajnijih aspekata svoje karijere: „Mentorstvo je najbolja i najvažnija komponenta onoga što radimo u akademskoj zajednici. Budućnost inženjerstva i medicine počiva na mladim talentima koji se bave naučnim istraživanjima“, kaže ona.\n← Siti u istorijsko finale LŠ!\nU Grčkoj od danas počinje besplatno samotestiranje →\nMurinjo odstranio četvoricu, optužuju ga za lošu atmosferu


Хитлеров дух оживљава: „Мајн кампф“ у продаји у Немачкој | Јадовно 1941. – КУЛТУРА СЈЕЋАЊА\nHitlerov duh oživljava: „Majn kampf“ u prodaji u Nemačkoj\nPrvi put nakon 70 godina „Mein kampf“ (Moja borba) nemačkog nacističkog vođe Adolfa Hitlera od 8. januara 2016. biće pušten u prodaju u Nemačkoj.\nPonovno štampanje knjige zabranjeno je nakon Drugog svetskog rata od regionalne bavarske vlade u čijem vlasništvu su bila autorska prava. Sa 1. januarom 2016. autorsko pravo je isteklo i Institut za savremenu istoriju u Minhenu odlučio je da objavi novo izdanje „Mein Kampfa“.\nNova knjiga nosiće naziv „Hitler, Mein Kampf, Kritičko izdanje“.\nNovo kritičko izdanje s hiljadama napomena, komentara i referenci akademika ima za cilj da pokaže da je „Mein Kampf“ loše napisan, a ne moćan i zavodljiv.\nMnoge jevrejske grupe su pozdravile ovu publikaciju istakavši da je važno da postoji kritičko izdanje kako bi pomoglo da objasni holokaust. Na novom izdanju radilo se od 2009. godine, a biće objavljeno u dva toma i koštaće 59 evra.\nPrvo izdanje „Mein Kampfa“ odštampano je 1925, osam godina pre nego što je Hitler došao na vlast. Do 1945. u Nemačkoj je objavljeno oko 12,4 miliona kopija od kojih je Hitler dobijao procenat na osnovu autorskih prava.\nI dalje tabu u Izraelu\nPolitički manifest „Mein Kampf“ Adolfa Hitlera ostaje tabu knjiga u Izraelu gde centralno mesto u društvu i obrazovanju čini genocid za vreme Drugog svetskog rata.\nU Izraelu je do sada bila strogo zabranjena svaka publikacija knjige, saopštilo je tamošnje Ministarstvo kulture i dodalo da ne očekuje da će mnogi izdavači u zemlji poželeti da objave tu antisemitsku knjigu.\n– Ne bih izdao tu knjigu i da mi plate – izajvio je Frans presu Mari Grinfild, predstavnik kuće Gefen specijalizovane za knjige o istoriji judaizma.\nHitlerova knjiga ponovo na policama knjižara\nFilm o Hitleru podelio Nemačku


Britanija će nastaviti da šalje UKR odbrambeno oružje\nTanjug 14. marta 2022. 14:35\nLONDON – Ruski raketni udari na ukrajinsku bazu u blizini granice sa Poljskom su duboko zabrinjavajući, ali neće sprečiti Britaniju da nastavi da šalje Ukrajini odbrambeno oružje, izjavio je danas portparol britanskog premijera Borisa DŽonsona.\nRusko ministarstvo odbrane saopštilo je juče da su u ruskim vazdušnim napadima na centar za obuku Javoriv, u Lavovskom regionu, blizu granice s Poljskom, ubijeni strani plaćenici i uništena velika količina stranog oružja, preneo je Rojters.\n„Ovi napadi su duboko zabrinjavajući“, rekao je DŽonsonov portparol.\nUpitan da li će to odvratiti Britaniju od daljeg slanja oružja, on je odrečno odgovorio.\n„Ne. Apsolutno ćemo nastaviti da pružamo ovu odbrambenu, ubojitu sposobnost ukrajinskoj vladi“, istakao je on.\nOd vitalnog je značaja da to uradimo, znamo da je bilo od pomoći, znamo da je uspešno raspoređeno, dodao je portparol Borisa DŽonsona.


POVEĆAN BROJ PRIJEMA U BOLNICU: Na teritoriji Kraljeva 74 nova slučaja kovid infekcije | Novosti.RS\nTokom minulih 24 sata, dodaje se u saopštenju, konačno nije bilo preminulih kovid pacijenata sa teritorije Kraljeva, tako da je broj Kraljevčana koji su izgubili bitku protiv ovog virusa i dalje 322.\nOd izbijanja epidemije u gradu na Ibru je zvanično potvrđeno 18.325 slučajeva infekcije, od kojih 6.448 od 18. februara ove godine.\nU Opštoj bolnici „Studenica“ na lečenju je 84 kovid pacijenata, 11 više nego prethodnog dana. Na Odeljenjima intenzivne i poluintenzivne nege zbrinuto je ukupno 14 obolelih – šestoro na respiratoru, petoro na neinvazivnoj ventilaciji i troje na „haj flou“ režimu.\nKONAČNO RASTEREĆENJE KOVID-ODELJENJA U PARAĆINU: Broj hospitalizovanih smanjen za još deset\n15. 04. 2021. u 20:00\nKako je saopšteno, tokom proteklih 24 sata u ovoj ustanovi preminuo je jedan kovid bolesnik, 14 je novoprimljenih, a samo dvoje otpušteno sa hospitalizacije.\nGradski krizni štab Kraljevo korona virus virus korona korona virus u Srbiji broj zaraženih virusom korona Opšta bolnica "Studenica"\n101 DRŽAVA DAJE 25.000 EVRA: Ako ste na ovom spisku možete se prijaviti za novac


Uz ulaznicu besplatan prevoz i mesto u Exit vilidžu – CLUBBING.RS\nJune 17, 2010 • No Comments •EXIT\nExit vilidž, od 5. do 14. jula, ugostiće posetioce festivala kojima su kampovanje, sunce, muzika i druženje sa kamperima iz čitavog sveta neizostavni deo Exita.\nExit vilidž će i ove godine biti smešten na lokaciji neaktivne kasarne „Janko Čmelik“ na Trandžamentu. Prošlogodišnja planirana lokacija, plaža Oficirac i ove godine nije bila dostupna za postavljanje kampišta zbog izuzetno visokog vodostaja Dunava.\nPosetioci Exita neće propustiti ni svetsko prvenstvo u fudbalu. Polufinalne i finalne utakmice, biće prikazivane na tvrđavi i u kampu festivala, a posetioci Exita će imati priliku da ih gledaju u jedinstvenoj festivalskoj atmosferi.\nPrijava za volontere na Exitu do 20. juna\nExit festival ove godine otvara vrata za preko 600 volontera iz celog sveta koji će dobiti priliku da steknu neverovatna iskustva, radeći u programskoj produkciji, press centru, kampu, promo timu i drugim segmentima festivala. Konkurs za prijave otvoren je do nedelje, 20. juna, a svi mladi ljudi koji žele da se uključe i postanu deo ove velike organizacije potrebno je da popune formular na sajtu Exitfest.org.\nČetvorodnevne ulaznice i dalje koštaju 6490 dinara u pretprodaji, i skoro su rasprodate, a njihova puna cena u redovnoj prodaji biće 10990 dinara. Ulaznice sada mogu da se kupe na šest različitih lokacija u Beogradu, tri u Novom Sadu i po jednoj u Nišu, Kragujevcu, Zrenjaninu, Subotici, Pančevu i Šapcu. Svi posetioci kupovinom ulaznice u Gigstix prodavnicama i filijalama Erste banke dobijaju vaučere, koji će se od 5. jula na ulazu na festival menjati za narukvice. Narukvice će biti personalizovane i važiće za jednu osobu.\nUlaznice za devetodnevni boravak u Exit vilidžu u prodaji su po ceni od 2490 dinara, putem sajta Exitfest.org.\nViše informacija o kupovini ulaznica mogu se pronaći na\nwww.Exitfest.org i www.Gigstix.com .


objavio sandzaklive 18. Juna 2022., 17:41\nIgor Jurić i udovica Olivera Ivanovića duže od godinu dana žive zajedno, kaže izvor “Blica”. Igor je bio razveden kada je ušao u vezu sa Milenom, a iako su vezu krili, često su se zajedno pojavljivali na javnim mestima.\nPoslednjih godinu dana žive zajedno u centru Novog Sada, kod Spensa.\n– Igorova ćerka Saška i Milenin sin Bogdan su od početka upoznati sa njihovom vezom, a često svi zajedno, porodično izlaze na ručkove i večere – otkriva izvor “Blica”.\nMilena Ivanović sinoć je obajvila zajedničku fotografiju sa Igorom Jurićem uz komentar “ljubav”. Uskoro su stigle stotine pozitivnih komentara i mnogo manje negativnih koje je Milena, primetili smo kasnije, obrisala.\nMilena Ivanović Popović ostala je bez supruga Olivera 16. januara 2018, kada je ubijen dok je ulazio u prostorije svoje stranke u Severnoj Mitrovici. Sa Oliverom ima sina Bogdana.\nIgor Jurić je osnivač Fondacije “Tijana Jurić”, nazvane po njegovoj stradaloj ćerki. Tijanu, tada petnaestogodišnjakinju, u noći između 25. i 26. jula 2014. u Bajmoku oteo je, a onda i ubio Dragan Đurić, koji je zbog toga osuđen na 40 godina zatvora.\nI da cijeli svijet prizna Kosovo, Srbija nećePolitikaRusija ne mijenja svoju poziciju i neće priznati Kosovo a i da ga cijeli svijet prizna, Srbija to neće učiniti, a to je važnije od svega, izjavio je d…\nStefanović je prisluškivao Vučića i štitio Belivukov klan…PolitikaDijana Hrkalović, nekadašnja državna sekretarka u Ministarstvu unutrašnjih poslova Srbije, u gotovo dvosatnom razgovoru za portal Objektiv prvi put je…


Misteriozni Pluton je veći od očekivanog\nYou are at:Home»Ritam života»Nauka/IT»Misteriozni Pluton je veći od očekivanog\nBy Administrator on\t 14. Juli 2015. Nauka/IT\nIzgleda da je misteriozni Pluton veći nego što se očekivalo, pokazuju nalazi NASA-inog svemirskog broda “Novi horizonti” koji sutra završva svoje putovanje, dugo skoro deceniju sa bliskim preletom te planete, saopštili su danas naučnici.\nSonda na nuklearni pogon će proći od 97 do 145 kilometara ciljane zone izmedju orbite Plutona i njegovog najbližeg mjeseca Harona, najavili su menažeri broda u kontrolnom centru, koji se nalazi u laboratoriji Univerziteta Džons Hopkins, blizu Baltimora.\nPoslije pređenih 4,88 milijardi kilometara, brod će pažljivo izvesti niz manevara i postaviti svoje kamere i naučne instrumente za mnogobrojna osmatranja, prenosi Rojters.\nNaučnici su već saznali da je Pluton, nekada smatran za devetu i najudaljeniju planetu Sunčevog sistema, veći nego što se mislilo, sa prečnikom od 2.370 kilometara, što je za 80 kilometara više od predviđanja.\nPluton je sada zvanično veći od Eris, jedne od stotina i hiljada mini planeta i kometa koje kruže iznad Neptuna u regionu, poznatom kao Kuperov pojas. Zbog otkrića tog pojasa, zatraženo je da se Pluton prekvalifikuje u “patuljak planetu.”\nPluton se sastoji od nešto više leda i malo manje stijena, nego što je predviđano, što je važan detalj za naučnike, kada razmatraju način na koji je formiran ostatak Sunčevog sistema.\n“Plutonov sistem je fosilni ostatak početaka našeg Sunčevog sistema”, kazao je naučnik Džon Grunsfeld.\nNaučnici očekuju da će brod uspjeešno preživjeti bliski susret sa Plutonom i obezbijediti dragocjene podatke.\nPrevious ArticleOdržana komemoracija i kolektivna dženaza u Potočarima\nNext Article Da li znate? Sok od paradajza pomaže u menopauzi


Godišnjica Crnomorske flote u okolnostima bez presedana - Sputnjik Srbija\n10:30 13.05.2021 (osveženo 11:10 13.05.2021) Preuzmite kraći link\nBivši komandant Crnomorske flote Rusije Viktor Kravčenko je dešavanja sa brodovima u Crnom moru nazvao situacijom bez presedana.\n„Kada u Crno more ulaze strani brodovi to je situacija bez presedana. Naravno da su oni ograničeni konvencijom iz Montrea, da ne mogu da tu borave više od 21 dana i da njihova tonaža mora da bude adekvatna. Takva je sloboda delovanja i sloboda svetske plovidbe“, rekao je Kravčenko.\nNapomenuo je da čak i u vreme Sovjetskog Saveza nije bio toliki broj ulazaka na crnomorsku teritoriju. Smatra da je to najverovatnije povezano sa antiruskim raspoloženjem u nizu crnomorskih zemalja, kao što su Ukrajina, Gruzija, Bugarska i Rumunija, zbog čega one pozivaju druge zemlje članice NATO-a na zajedničke vežbe.\nCrnomorska flota drži situaciju pod kontrolom, naveo je Kravčenko i dodao da oni šalju ne samo brodove već i radijsko-tehnička sredstva i avijaciju.\nBivši komandant Crnomorske flote (1998-2002. godine) admiral Vladimir Komojedov je ponašanje zemalja članica NATO-a, pre svega Amerikanaca, okarakterisao kao bezobrazno. Crnomorska flota je zajedno sa krimskom vojskom sposobna ne samo da nanese udar i uništi protivnika, već i „da mu potkopa moral“.\nCrno more na meti brodova sa svih strana sveta\nU poslednje vreme je povećano prisustvo NATO brodova u Crnom moru, koji su od početka 2021. godine nekoliko puta uplovljavali. U Crno more je 23. januara ušao američki razarač „Donald kuk“ naoružan krstarećim raketama, a već posle nekoliko dana društvo mu je pravio razarač „Porter“.\nKrajem februara su u Crno more uplovila dva NATO minolovca „Tajo“ i „Evropi“, koji pripadaju španskoj i grčkoj mornarici, a 12. marta je uplovio i španski brod fregate „Kristobal Kolon“. Posle pet dana se u Crnom moru našla i fregata „Mendez Nunjez“ i razarač „Tomas Hudner“. Američki raketni kruzer „Monterej“, koji može da ponese do 122 krstareće rakete „Tomahavk“ ili protivraketni sistem „Standard“, uplovio je 20. marta.\nMinistarstvo odbrane Rusije je redovno saopštavalo o pojavi brodova, a njihovo delovanje u Crnom moru je nadgledala upravo Crnomorska flota.\nPored toga, SAD su planirale da u Crno more pošalje razarače „Ruzvelt“ i „Donald kuk“, koji bi ušli u Crno more iz Sredozemnog mora kroz moreuz Bosfor o čemu su dužni da obaveste Ankaru. Čak je i velika Britanija planirala da pošalje svoje brodove. Pentagon je kasnije odustao od planova za slanje brodova u Crno more zbog straha od eskalacije napetosti između Rusije i Ukrajine.\nIpak, 27. aprila u Crno more je uplovio patrolni čamac „Hamilton“ obalske straže SAD, koji je sproveo vežbe zajedno sa mornaricom Ukrajine. Čak je i Francuska 11. maja u crnomorske vode poslala patrolni brod „Komandant Birot“.\nKomandant Crnomorske flote Igor Osipov je, na dan podmorničara 19. marta, izjavio da se svih šest podmornica Crnomorske flote nalaze na dežurstvu i ispunjavaju različite zadatke. Tako je podmornica „Varšavjanka“ projekta 636.3 bila akter neobičnog incidenta u Sredozemnom moru. Nekoliko inostranih medija objavilo je da ona bila u kontaktu sa grupom brodova NATO, a da se potom sakrila. Obavešteni izvor je rekao je Sputnjiku da je podmornica, koja je nestala sa NATO radara, sve vreme bila u kontaktu sa ruskom komandom.\nOcenjujući moć Crnomorske flote, admiral Kravčenko je naveo, da po broju brodova ona ne zaostaje od pomorskih snaga Turske. On smatra da je Rusija korak ispred drugih u raketnom naoružanju i izdvojio je šest dizel-električnih podmornica „Varšavjanka“ naoružanih raketama „Kalibr“.\n„U naoružanju postoje novi raketni kompleksi koji se nalaze na podmornicama, a njih je šest, to je ozbiljna stvar. Čak i brodovi malog deplasmana takođe imaju krstareće rakete“, dodao je Kravčenko.\nKomojedov je naveo da je Crnomorska flota pre 20 godina po svojoj moći bila pet puta slabija od turske flote, a ako su bili u pitanju NATO brodovi iz Sredozemnog mora oni su po svojoj moći bili i 10-20 puta jači.\n„Kada sam stupio na dužnost bila je jedna i po podmornica, jedna je 'Varšavjanka', a druga je bila na remontu. Sada ih imamo dovoljno i one su naoružane drugačije, mogu rešavati ne samo taktičke već i operativno-strateške zadatke“, rekao je admiral.\nraketni kruzer, američki razarač, razarač, NATO, Crnomorska flota


Novo sanitetsko vozilo za Dom zdravlja u Tutinu\nNaslovnica Sjeverni Sandžak Tutin Novo sanitetsko vozilo za Dom zdravlja u Tutinu\nEvropska delegacija u Srbiji obišla je opštinu Tutin i dodijelila novo sanitetsko vozilo tutinskom Domu zdravlja. Predstavnici ove zdravstvene ustanove kažu da će novo vozilo znatno olakšati rad i pomoći da se pacijenti adekvatno zbrinu, ali i pomoći da se migranti uključe u sistem zdravstvene zaštite.\nDom Zdravlja u Tutinu do sada je raspolagao sa tri sanitetska vozila, a predstavnici ove zdravstvene ustanove ističu čestu potrebu za prijevozom pacijeneta do centara u Beogradu i Kragujevcu. Osim što će unaprijediti zdrvstvene usluge donacija ima za cilj i da podspješi uključivanje migranata u sistem zdravstvene zaštite.\n” Zato EU podržava zdravstvene institucije, da kvalitetno i pravovremeno pružaju usluge kako lokalnom stanovništvu tako i migrantima. Danas, da bismo unaprijedili rad Doma zdravlja u Tutinu uručujemo kompletno opremljeno ambulantno vozilo, koje će olašati pristup migrantima smještenim u Centru za azil kao i lokalnom stanovništvu u selima oko Tutina”, kaže šef sekcije u delegaciji EU u Republici Srbiji, Nikolas Bizel.\nTutin je raštrkana optština sa veilim brojem udaljenih sela iz kojih pacijenti putuju ponekad i do 30 kilometara da bi došli na pregled. Direktor Doma zdravlja u Tutinu, Šerif Hamzagić, kaže da je novo vozilo bilo preko potrebno i ističe da će donacija Evropske unije unaprijediti usluge ove zdravstvene ustanove.\nPredstavnici delegacije Evropske unije u Srbiji obišli su opštinsku upravu i sa predstvanicima Opštine Tutin razgovarali o dosadašnjim i budućim projektima. Tokom posjete delegacije Evrospke unije bilo je riječi o migrantima i projektima koji se tiču podrške radu Centra za azil, ali je istaknuto da je opština Tutin dobar primjer grada koji brine o migrantima.\n” Mi smo opština na migratskoj ruti gdje smo se dobro pokazali i adekvatno zbrinuli migrante i ovo zaista jeste jedna nagrada”, kaže predsjednik Opštine Tutin, Kenan Hot, i ističe da će Tutin nastaviti da sa EU radi na projektima od značaja za građane. Evrsopska unija je u proteklom periodu finansirala i proširenje jednog vrtića u Tutinu, Centr za Azil, kao i brojne projekte sa ciljem unapređenja kvaliteta života građana.


Banjaluka i Mostar u trci za evropske prijestonice kulture\nU saopštenju Koordinacionog odbora mreže "Kultura 2020" navodi se da nije isključena mogućnost da do 10. oktobra 2018. godine, kada je rok za predaju aplikacija, svoje kandidature objave i drugi gradovi iz BiH.\nKao mreža kulturnih institucija, nezavisnih kulturnih organizacija i kulturnih radnika u BiH, "Kultura 2020" prepoznala je važnost koji program Evropske prijestonice kulture može imati za razvoj kulturnog sektora u BiH.\nMreža "Kultura 2020" pozdravlja najavljene kandidature Mostara i Banjaluke kao nepobitan dokaz da pojedine gradske administracije u BiH počinju prepoznavati kulturu kao jedan od ključnih faktora društvenog razvoja i namjeravaju iskoristiti šansu koju pruža Eevropska prijestonica kulture.\nIz istog razloga, Mreža poziva i više nivoe vlasti da pruže stratešku podršku ovim kandidaturama, jer je Evropska prijestonica kulture projekat koji zahtijeva konsenzus svih političkih aktera u zemlji, kao i konkretnu finansijsku, logističku i političku podršku pripremi i realizaciji ovog projekta.\n"Poziv prvenstveno upućujemo Ministarstvu civilnih poslova BiH zaduženom za međunarodnu kulturnu saradnju, ali smatramo da bi o ovom pitanju trebalo da se izjasne i Ministarstvo prosvjete i kulture Republike Srpske, i Ministarstvo kulture i sporta FBiH", navodi se u saopštenju.\nIz Mreže "Kultura 2020" ističu da su svojim kandidaturama Banjaluka i Mostar napravili hrabar iskorak u povratku kulture u fokus lokalnih razvojnih politika, ističući da bez odgovarajuće podrške viših administrativno-političkih struktura taj iskorak neće biti dovoljan.


Stanovnike Satelita muči korenje starog drveta\nIzvor: Radio Televizija Vojvodine, 05.Apr.2019, 19:28\nU ulici Stevana Momčilovića, građanima problem pravi visoko drvo jablana. Kako su naglasili, to drvo je više od pet spratova, a najveći problem je korenje, koje je probilo u kanalizacioni sistem, pa često dolazi do zagušenja kanalizacije.\nOsim što korenje probija kanalizacione cevi, stanari ovog dela Novog Sada, strahuju i za bezbednost dece koja svakodnevno prolaze tuda.\nGradsko zelenilo i Gradska uprava za građevinsko zemljište, izašli su na teren gde su >> Pročitaj celu vest na sajtu Radio Televizija Vojvodine << ustanovili da su stabla oko zgrade zdrava i da je problem zapravo nastao pre nekih pedesetak godina, kad je drvo posađeno na neodgovoran način, ali ističu da će taj problem uskoro biti rešen.\n"Taj problem će uskoro biti rešen takozvanim šlicovanjem korenovog sistema, moraće staza da se podigne, da se posao uradi i posle da se izbetonira ponovo", objašnjava Ivan Nožinić, savetnik direktora za medije JKP "Gradsko zelenilo".\nGrađani ne bi trebalo ništa da preduzimaju na svoju ruku, već da se obrate Gradskom zelenilu, koje će razmotriti njihove žalbe i izaći će im u susret, kažu u tom preduzeću.


Nastavljeni protesti u Slovačkoj\nNi nova vlada, bez dugogodišnjeg premijera Roberta Fica i ministra unutrašnjih poslova Roberta Kalinjaka, nije umirila ogročenje Slovaka povodom ubistva novinara Jana Kucijaka i njegove verenice Martine Kušnirove krajem februara.\nDesetine hiljada Slovaka ponovo je danas izašlo na ulice Bratislave i 30 gradova širom Slovačke protestujući protiv arogancije vlasti i korupcije u zemlji i tražeći vanredne parlamentarne izbore.\nU Bratislavi, koja je jedina zvanično otkazala protest Za pristojnu Slovačku, u tihom pohodu centrom grada, koji su, kao zamenu za dosadašnje mitinge, danas organizovali slovački studenti, prošlo je, prema procenama slovačkog "Denjika N", oko 25.000 ljudi.\nSlovački predsjednik pristao na ostavku Fica i na novog premijera iz SMER-a\nIako su studenti molili da se prođe Bratislavom ćutke, bez transparenata osim jedinog crnog na čelu povorke sa parolom protesta "Nije nam svejedno", Slovaci su ipak doneli i druge transparente, a deo mase je nakon završetka pohoda došao pred zgradu parlamenta da glasno zahteva vanredne izbore.\n"Gašpar (šef policije) dole", "Ovu vladu nećemo", "Vanredni izbori", "Nije nam dovoljno", "Dosta je bilo SMER-a (vladajuće stranke)", skandirali su demonstranti pred parlamentom koji obezbeđuje jak kordon policajaca.\nU parlamentu je danas novopostavljeni slovački premijer, potpredsednik SMER-a, Peter Pelegrini, nakon iznuđene ostavke premijera Roberta Fica, zatražio od poslanika poverenje za svoju vladu iste koalicije tri stranke, ali sa promenjenom trećinom ministara.\nOrganizatori protesta u Bratislavi, koji su iz petka u petak od ubistva Kucijaka izvodili na Trg Slovačkog narodnog ustanka preko 50.000 ljudi, najviše od Plišane revolucije, jedini su u Slovačkoj odustali od daljih protesta u želji da pokažu da poštuju Ustav i to što nema dovojno glasova u parlamentu za vanredne izbore.\nNovoj Pelegrinijevoj vladi i novim ministrima unutrašnjih poslova i pravde želeli su tako da daju šansu da se krene u nezavisnu istragu ubistva Kucijaka i njegove verenice, formira međunarodni istražni tim, kako je obećano, i da se istraži korupcija u državnoj upravi i među funkcionerima SMER-a, kao i infilitracija italijanske mafije u najviše krugove vladajuće stranke, o čemu je pisao ubijeni novinar.\nU drugim gradovima Slovačke, sve do Košica na samom istoku zemlje gde su takođe tri petka za redom izlazile na proteste hiljade Slovaka, demonstracije su danas nastavljene uz slabiji odziv i uz argument da ove promene nisu dovoljne, jer se premijer Fico nije povukao sa čela stranke, a zahtevaju, kao u Košicama, da ime novog ministra unutrašnjih poslova ne bude povezano sa SMER-om i da cela javnost u njega ima poverenje.\nU mestu Mihalovce na istoku Slovačke protest su organizovali zemljoradnici na traktorima sa transparentima "vratite nam našu zemlju" koji su došli da zahtevaju da se spreči korupcija, zloupotreba evrodotacija i arogancija italijanskih preduzenika u poljoprivredi u njihovom regionu a žale se na pretnje političara uključenih u agrobiznis i ravnodušnost policije i medija.\nUpravo u mestu Mihalovce i šire na istoku Slovačke Kucijak je pre ubistva tragao za mahinacijama u evropskim dotacijama preduzećima Italijana iz kalabrijske mafije Ndrangeta, među njima i Antonina Vadale, uhapšenog u martu po zahtevu italijanskih sudova zbog šverca kokaina, čija je bivša ljubavnica i poslovni partner Marija Troškova postala sekretarica bivšeg premijera Roberta Fica.


Odrađen lavovski posao: „Gasprom“ proizveo maksimalnu količinu gasa u poslednjih 13 godina\nNa ruskom tržištu kompanija je takođe dostigla maksimum od 2013. godine — potrošačima je isporučeno 257,8 milijardi kubnih metara, što znači da je povećanje u odnosu na 2020. godinu 31,9 milijardi, istakao je čelnik kompanije.S tim u vezi, precizirao je da je 15 zemalja povećalo kupovinu ruskog gasa. Najveći rast obezbedili su njegovi najveći potrošači, odnosno Nemačka (10,5 odsto), Turska (63 odsto) i Italija (20,3 odsto).„Povećanje 'Gaspromove' proizvodnje pokrilo je najveći deo rasta svetske potrošnje gasa u 2021. godini“, istakao je šef ruske kompanije.Miler je dodao da je „Gasprom“ od prvog dana 2022. godine dostigao novi nivo isporuke gasa Kini preko gasovoda „Snaga Sibira“, kao što je i predviđeno dugoročnim bilateralnim kupoprodajnim ugovorom.„Značajnu ulogu u osiguravanju pouzdanih isporuka ruskog gasa Evropi igraju savremeni pomorski gasovodi 'Severni tok' i 'Turski tok'. Zbog toga je naročito važno što je od 29. decembra 2021. godine u potpunosti spreman za rad još jedan gasovod ─ 'Severni tok 2' kapaciteta 55 milijardi kubnih metara gasa godišnje“, napomenuo je on.Uprava „Gasproma“ očekuje maksimalan profit, kao i apsolutno rekordne dividende u istoriji korporacije za 2021. godinu, konstatovao je Miler.\nrusija, gasprom, ruski gas, aleksej miler, rusija – ekonomija\nKompanija „Gasprom“ je 2021. godine proizvela 514,8 milijardi kubnih metara, što je najbolji rezultat u poslednjih 13 godina, izjavio je direktor holdinga Aleksej Miler.\nNa ruskom tržištu kompanija je takođe dostigla maksimum od 2013. godine — potrošačima je isporučeno 257,8 milijardi kubnih metara, što znači da je povećanje u odnosu na 2020. godinu 31,9 milijardi, istakao je čelnik kompanije.\nPrema njegovim rečima, izvoz gasa u inostranstvo je 2021. godine povećan za 5,8 milijardi kubnih metara, na 185,1 milijardu, čime je postao četvrti po obimu u istoriji „Gasproma“.\nS tim u vezi, precizirao je da je 15 zemalja povećalo kupovinu ruskog gasa. Najveći rast obezbedili su njegovi najveći potrošači, odnosno Nemačka (10,5 odsto), Turska (63 odsto) i Italija (20,3 odsto).\n„Povećanje 'Gaspromove' proizvodnje pokrilo je najveći deo rasta svetske potrošnje gasa u 2021. godini“, istakao je šef ruske kompanije.\nMiler je dodao da je „Gasprom“ od prvog dana 2022. godine dostigao novi nivo isporuke gasa Kini preko gasovoda „Snaga Sibira“, kao što je i predviđeno dugoročnim bilateralnim kupoprodajnim ugovorom.\n„Značajnu ulogu u osiguravanju pouzdanih isporuka ruskog gasa Evropi igraju savremeni pomorski gasovodi 'Severni tok' i 'Turski tok'. Zbog toga je naročito važno što je od 29. decembra 2021. godine u potpunosti spreman za rad još jedan gasovod ─ 'Severni tok 2' kapaciteta 55 milijardi kubnih metara gasa godišnje“, napomenuo je on.\nUprava „Gasproma“ očekuje maksimalan profit, kao i apsolutno rekordne dividende u istoriji korporacije za 2021. godinu, konstatovao je Miler.\n„Gasprom“ radi punom parom: Rekordne isporuke gasa tokom ekstremno niskih temperatura\n27 Decembar 2021, 17:13


Bajden Zelenskom: SAD će odgovoriti brzo i odlučno\nTanjug 13. februara 2022. 22:18\nNJUJORK – Predsednik SAD DŽozef Bajden rekao je danas ukrajinskom predsedniku Vladimiru Zelenskom, u razgovoru koji je trajao oko sat vremena, da će SAD odgovoriti brzo i odlučno ako Rusija preduzme dalje korake ka invaziji, navodi se u saopštenju Bele kuće.\nPoziv je usledio u trenutku kada SAD upozoravaju da bi ruska invazija na Ukrajinu mogla da se dogodi već ove nedelje, preneo je CNN.\nKako se navodi, Bajden je jasno stavio do znanja da će SAD brzo i odlučno odgovoriti, zajedno sa svojim saveznicima i partnerima, na svaku dalju rusku agresiju na Ukrajinu.\nDvojica lidera su se složila oko važnosti nastavka vođenja diplomatije i odvraćanja kao odgovora na rusko nagomilavanje vojske na granicama Ukrajine, navodi se u saopštenju.\nVisoki ukrajinski zvaničnik je rekao da je Zelenski obnovio pozive Vašingtonu da pruži veću vojnu i finansijsku podršku Ukrajini i zatražio da Bajden poseti Ukrajinu što je pre moguće.\nAmerički zvaničnici rekli su da je Bajdenov put u Ukrajinu malo verovatan.\nZvančnik, koji poseduje informacije o razgovoru, rekao je za CNN da je Zelenski iskoristio poziv da predloži, kako je zvaničnik opisao, konkretne ideje za smanjenje ruske pretnje Ukrajini, kao što je pružanje veće vojne podrške Ukrajini, uključujući naprednije naoružanje.\nZelenski je, takođe, istakao Bajdenu potrebu za značajnim finansijskim paketom za Ukrajinu, rekao je zvaničnik.\nOn je kazao da je ukrajinski lider naglasio svom američkom kolegi da bi snažna ekonomska podrška pokazala predsedniku Rusije Vladimiru Putinu da Zapad stoji uz Ukrajinu i da uticaj njegove eskalacije neće uroditi plodom.


Štampaju novac za 140 država a došli na ivicu bankrota – ASinfo Portal\nŠtampaju novac za 140 država a došli na ivicu bankrota\nLONDON – Engleska kompanija “De La Rue”, koja štampa novac za ukupno 140 država u svijetu, saopštila je da je na ivici kolapsa.\nRukovodstvo kompanije potvrdilo je da je aktiviralo plan sanacije poslovanja, koji ne daje očekivane rezultate, prenosi “Anadolija”.\nU saopštenju se navodi da kompaniji prijeti i proglašenje bankrota.\nKompanija s oko 2.500 zaposlenih štampa novac za 140 centralnih banaka u svijetu, uključujući i britansku Centralnu banku (BoE).\nU prethodnih šest mjeseci kompanija je zabilježila gubitak od 9,2 miliona funti (10,7 miliona evra), a dug kompanije je u drugoj polovini ove godine porastao na 170,7 miliona funti (199 miliona evra).\nNakon saopštenja, akcije kompanije De La Rue izgubile su 20,6 odsto vrijednosti na berzama.\n“De La Rue” je u posao štampanja novčanica ušla daleke 1860. godine, kada je to radila za Mauritaniju, a trećina novca koji je trenutno u opticaju u svijetu izašao je iz štampača te posrnule kompanije.\nU posrnulom engleskom gigantu nadali su se da bi stabilizaciju poslovanja mogli ostvariti štampanjem novih britanskih pasoša, nakon što ta zemlja napusti Evropsku uniju, ali taj posao je na tenderu dobila konkurentska kuća “Gemalto”.\nKriza u kompaniji eskalirala je nakon što joj dug od 18 miliona funti (21 milion evra) nije platila Venecuela.\nTAGOVIbankrotaDe La RuedošliDržavaivicunajnovijenovacŠtampaju


Deklaracija o ustavnim principima Republike Srpske: Banjaluka glavni grad, Pale prestonica - Politički.rs\nDeklaracija o ustavnim principima, koja bi trebalo da bude razmatrana na predstojećoj posebnoj sednici Narodne skupštine Republike Srpske predvidja da Vlada ovog entiteta Bosne i Hercegovine u saradnji sa predsednicom entiteta pripremi tekst Ustava “kojim će se potvrditi sve nadležnosti Republike Srpske, osim onih koje po Ustavu BiH pripadaju BiH”, prenela je danas Radio-televizija Republike Srpske (RTRS).\nU Deklaraciji, koja je dostavljena Narodnoj skupštini, navodi se da bi novim Ustavom, Banjaluka trebalo da postane glavni grad, a Pale prestonica, preneo je RTRS na svom portalu.\nU dokumentu se precizira da su svi akti koje je nametnuo visoki predstavnik neustavni, te da je po Ustavu BiH Parlamentarna skupština odgovorna za donošenje zakona, sprovodjenje odluka Predsedništva ili izvršenje nadležnosti Parlamentarne skupštine prema ovom Ustavu, zbog čega nije ni imala nadležnost da usvaja zakone koje je nametao visoki predstavnik.\nU Deklaraciji se ističe da delovanje Ustavnog suda BiH, koji se stavio u funkciju potvrdjivanja nepravnih odluka visokog predstavnika i time menjao ustavnu strukturu BiH utvrdjenu medjunarodnim ugovorom, nanosi veliku štetu odnosima u BiH i doprinosi trajnoj nestabilnosti.\nU Deklaraciji se dodaje da “sporazumima entiteta o odbrani, o porezu na dodatu vrednost i Visokom sudskom i tužilačkom savetu BiH, te nadležnosti nisu trajno prenesene na nivo BiH, jer im nisu prethodile izmene i dopune Ustava BiH da bi se stvorio ustavni osnov”.\nNije bilo ni naknadnih ustavnih promjena, pa su i te nadležnosti neustavne i samim tim privremene, navodi se u Deklaraciji.\nU dokumentu piše i da BiH nema ustavom definisano državnopravno uredjenje i ima vrlo ograničene i striktno odredjene nadležnosti, što je odredjuje kao državu sa medjunarodno priznatim granicama sa nadležnostima u spoljnim odnosima, dok skoro sav unutrašnji suverenitet pripada entitetima.\nU Deklaraciji se navodi i da Narodna skupština smatra da sadašnju neuskladjenost nadležnosti prenesenih na nivo BiH bez promene i dopune Ustava BiH, kao Aneksa četiri Dejtonskog sporazuma, treba prevazići doslednom primjenom Ustava BiH koji nedvosmisleno propisuje da će se entiteti u potpunosti pridržavati ovog Ustava BiH.\nTo podrazumeva pravo Narodne skupštine i Vlade Srpske da obustave primenu bilo kog akta, mere ili aktivnosti organa i institucija na nivou BiH koji nemaju osnov u Ustavu BiH i nisu izričito Ustavom BiH utvrdjeni kao nadležnost organa na nivou BiH.\nU Deklaraciji se navodi da svakom entitetu pripada pravo na uspostavljanje posebnih paralelnih odnosa sa susednim državama u skladu sa suverenitetom i teritorijalnim integritetom BiH, kao i pravo na sklapanje sporazuma sa državama i medjunarodnim organizacijama uz saglasnost Parlamentarne skupštine BiH koja može zakonom predvideti da za odredjene vrste sporazuma nije potrebna takva saglasnost.\nКolegijum Narodne skupštine Republike Srpske (NSRS), jednog od dva entiteta u Bosni i Hercegovini usvojio je 12. novembra Predlog dnevnog reda 24. posebne sednice, na kojem se nalazi Informacija o prenosu nadležnosti sa RS na nivo BiH.\nU saopštenju iz NSRS nakon sednice kolegijuma se ističe termin održavanja posebne sednice biti dogovoren na Kolegijumu nakon redovne sednice NSRS koja počinje 24. novembra.\nTagged: BANJALUKA, BIH, DEKLARACIJA, DEKLARACIJA O USTAVNIM PRINCIPIMA, PALE, REPUBLIKA SRPSKA


Kompanija Junuzović Kopex bavi se otkrivkom uglja na kopovima širom Bosne i Hercegovine.\nPostignuta kvaliteta u građevinarstvu je referenc lista urađenih poslova, koja potvrđuje da je Junuzović Kopex firma sa visokim renomeom u oblasti niskogradnje i rudarstva.\nSvoje poslovne angažmane u sektoru građevinarstva zasnivamo učestvovanjem na javnim konkursima i direktnim zahtjevom investitora za učestvovanje u realizaciji projekta.\nRukovodstvo kompanije Junuzović Kopex napredak vidi u ulaganju u modernu opremu, tako da danas možemo reći da naš vozni park raspolaže kamionima marke Mercedes starosti do 4 godine, a u radu koristimo najsavremenije mašine marke Caterpillar, Komatsu i Terex, rovokopače, buldožere, utovarivače, pored mašina raspolažemo i sa novim Mercedesovim kamionima kiperima sa karakteristikama EURO 3 motora.\nKoristimo najsavremenije mašine marke CATERPILLAR, KOMATSU i TEREX, rovokopače, buldožere, utovarivače, pored mašina raspolažemo i sa novim MERCEDESOVIM kamionima kiperima sa karakteristikama EURO 3 motora.\nKoristimo najsavremenije mašine marke CATERPILLAR, KOMATSU i TEREX, rovokopače, buldozere, utovarivače, pored mašina raspolažemo i sa novim MERCEDESOVIM kamionima kiperima sa karakteristikama EURO 3 motora.\n"Kvalitet, brzina i sigurnost u izvođenju radova je ono što nas čini boljim u odnosu na druge"


Prosečna zarada u Srbiji u “metodološkom jazu” između 365 i 510 evra - JUGPRESS\nRepublički zavod za statistiku Srbije je na zahtev portala Radnik.rs dostavio podatak o prosečnoj zaradi radnika za treći kvartal 2020. na osnovu Ankete o radnoj snazi koji obuhvata i neprijavljene zarade (rad “na crno”), i taj podatak iznosi 43.284 dinara (365 evra).\nIz Zavoda napominju da se ovaj podatak inače ne objavljuje i smatra se nepouzdanim. Podatak koji Zavod smatra tačnim zasnovan je na podacima Poreske uprave i za oktobar 2020. prosečna zarada iznosi 60.109 dinara (neto) ili oko 510 evra.\nIpak, na sajtu Međunarodne organizacije rada objavljen je podatak da je prosečna zarada radnika u Srbiji 2019. bila 41.500 dinara i ovaj podatak dobijen je upravo iz Ankete o radnoj snazi, na način koji Zavod smatra nedovoljno pouzdanim.\nPouzdan i nepouzdan podatak o prosečnoj zaradi\nRepublički zavod za statistiku mesečno objavljuje podatke o prosečnoj zaradi u Srbiji. Poslednji objavljeni podatak odnosi se na oktobar 2020. i prosečna zarada koju radnici primaju (bez poreza i doprinosa) za taj meseci iznosi, kako se navodi, više od 60.000 dinara, a bruto zarada (sa porezima i doprinosima) 83.106 dinara.\nOvi podaci bazirani su na podacima Poreske uprave, a obuhvataju – zaposlene sa punim radnim vremenom i radnike na privremenim i povremenim poslovima.\nOvaj podatak ne uključuje, između ostalog, naknade isplaćene po ugovoru o delu. Takođe, budući da su podaci zasnovani na informacijama Poreske uprave, odnosno podacima iz obrasca Poreske prijave za porez po odbitku, ovaj podatak ne obuhvata neprijavljene zarade (novac zarađen „na crno“), a ni zarade radnika koji rade sa nepunim radnim vremenom.\nSa druge strane, Zavod za statistiku sprovodi i takozvanu Anketu o radnoj snazi. Na osnovu ove ankete Zavod objavljuje podatak o broju (ne)zaposlenih u Srbiji. Radnik.rs je pre tri godine pisao o ovoj Anketi prema kojoj se zaposlenima, između ostalog, smatraju „lica koja su najmanje jedan sat u posmatranoj sedmici obavljala neki plaćeni posao (u novcu ili naturi)“.\nKao što je napred navedeno, Zavod ne objavljuje podatak o prosečnoj zaradi svih lica koje smatra zaposlenim (koja su radila makar jedan sat i zaradili nešto u novcu ili naturi), već za zarade koristi drugu metodologiju koja obuhvata samo lica koja rade puno radno vreme i imaju prijavljenu zaradu.\nIpak, Zavod poseduje i podatak o zaradi svih lica koja rade, a koji se dobija iz Ankete o radnoj snazi. Radnik.rs je i pre tri godine i sada zatražio od Zavoda ovaj podatak. Iz Zavoda su 2017. godine poslali spomenuti podatak uz napomenu da je taj podatak samo procena i da „postoji tendencija da su zarade potcenjene“, odnosno da anketirani radnici smanjuju svoju zaradu u odgovorima.\nNa zahtev Radnik.rs, Zavod je poslao i sada podatak o prosečnoj zaradi za treći kvartal 2020. iz Ankete o radnoj snazi i ova cifra iznosi oko 43.000 dinara i ona je za skoro 20.000 dinara niža od zvanične prosečne zarade koju Zavod objavljuje.\nIz Zavoda objašnjavaju da se prosečna zarada od 43.000 dinara „ne može koristiti i inetrpretirati u javnosti kao proizvod zvanične statistike jer nisu zadovoljeni svi kriterijumi koji obezbeđuju tačnost i pouzdanost“.\nU daljem odgovoru se navodi da je jedan od razloga nepouzdanosti to što je samo 58% ispitanika odgovorilo na pitanje o zaradi u okviru Ankete.\nTakođe, kako se navodi u odgovoru Zavoda, „samo 32,8 % lica iz kategorije zaposlenih radnika je na pitanje: Koliko je iznosila vaša neto zarada u prošlom mesecu? odgovorilo direktno, navođenjem iznosa zarade, a 25,8 % ispitanika je dalo odgovor izborom jednog od ponuđenih platnih intervala“.\nSarita Bradaš, istraživačica Fondacije za demokratiju, smatra da je ovakvo objašnjenje Zavoda nejasno.\n„Ako pitate nekoga o iznosu zarade i date da napiše, on će navesti iznos. Ako ga pitate da li je Vaša zarada u tom i tom intervalu, on će odgovoriti na taj način. Pitanja bi trebalo da su postavljaju na prvi ili na drugi način“, kaže Bradaš.\nBradaš takođe ističe da Zavod za statistiku sprovodi i druge ankete gde građani odgovaraju na pitanja o svojim prihodima, pa se ovi podaci ne smatraju nepouzdanim.\n„Niko ne dovodi u pitanje da li su podaci iz Ankete o prihodima i uslovima života tačni gde građani takođe odgovaraju na pitanje koliki su im bili prihodi“, ističe Bradaš.\nBradaš navodi da Međunarodna organizacija rada takođe objavljuje podatak o prosečnoj zaradi za sve države i da je taj podatak upravo baziran na Anketi o radnoj snazi i Zavod za statistiku ga vodi kao nepouzdan.\n„Nepouzdan“ podatak o prosečnoj zaradi na sajtu Međunarodne organizacije rada\nNa sajtu Međunarodne organizacije rada poslednji objavljeni podatak o prosečnoj zaradi u Srbiji odnosi se na 2019. godinu i iznosi 41.500 dinara.\nPrema objašnjenju na sajtu ove institucije, ovaj podatak se odnosi na ukupna primanja radnika u novcu ili naturi. Primanja ne uključuju doprinose za socijalno i penziono osiguranje.\nNa pitanje portala Radnik.rs da li je Zavod za statistiku dostavio ove podatke Međunarodnoj organizaciji rada iz Ankete o radnoj snazi, iz Zavoda su odgovorili da podatak jeste zasnovan na Anketi koju sprovodi Zavod.\n„Republički zavod za statistiku redovno dostavlja anonimizirane baze podataka Ankete o radnoj snazi Međunarodnoj organizaciji rada. Podatak o kome govorite jeste dobijen iz Ankete o radnoj snazi, obradom mikro podataka od strane Međunarodne organizacije rada“, navodi se u odgovoru.\nIpak, iz Zavoda kažu da je njihov podatak o prosečnoj zaradi pouzdaniji od onog koji objavljuje Međunarodna organizacija rada.\n„Republički zavod za statistiku izračunava i objavljuje podatak o prosečnoj zaradi iz relevantnijih i pouzdanijih izvora. Od 1965. do 2018. godine se sprovodilo namensko istraživanje o zaradama zasnovano na kadrovskim i računovodstvenim evidencijama poslovnih subjekata, a od 2018. godine raspoloživi su podaci iz evidencije Poreske uprave“, navodi se u odgovoru Zavoda.\nIz Međunarodne organizacije rada nisu odgovorili na pitanja Radnik.rs u vezi sa podatkom o prosečnoj zaradi u Srbiji. U objašnjenju objavljenom na sajtu te institucije navedeno je da države imaju različite izvore podataka o prosečnoj zaradi i da svaki od tih izvora i metoda imaju svoja ograničenja.\nNavedeno je da države često računaju prosečnu zaradu na osnovu podataka preduzeća u kojima radnici rade, što je način na koji je i Zavod u Srbiji računao prosečnu zaradu do 2018. godine.\nIz Međunarodne organizacije rada ističu da ovaj pristup ima ograničenja, između ostalog, jer neka preduzeća radnicima isplaćuju deo zarade „na ruke“, što se ne može videti u zvaničnim podacima o zaradama radnika.\nTakođe, u objašnjenju se ističe da se nekim metodologijama iz podataka isključuju mala, neregistrovana preduzeća ili domaćinstva koja zapošljavaju radnike, što u nekim zemljama u razvoju čini značajan deo zarada.


Aerodrom Niš: Aerodrom posluje sa dobitkom nakon prelaska u vlasništvo države - Izazov\nNovi magazin 13. juna 2019. 11:30\nJavno preduzeće „Aerodrom Niš“ saopštilo je danas da su navodi Nacionalne koalicije za decentralizaciju o poslovanju tog preduzeća i ostvarenim gubicima od 13 miliona dinara „netačni, a uz to i zlonamerni“.\n„Aerodrom je u 2018. godini ostvario gubitak, međutim, ono štoNKDnije prenela, a nije potražila objašnjenje ili razloge za gubitak, je činjenica da je u periodu od 1. januara do 15. avgusta aerodrom poslovao sa gubitkom od preko 17 miliona dinara, dok je u mesecima nakon prenosa osnivačkih prava sa Grada Niša na Republiku Srbiju ostvarena dobit od preko četiri miliona dinara. O ovome svedoče kvartalni izveštaji o poslovanju zajedno sa Redovnim godišnjim izveštajem“, navedno je u saopštenju niškog aerodroma.\nU saopštenju je takođe istaknuto da su svi detalji poslovnja dokumentovani u Redovnom godišnjem finansijskom izveštaju, a biće dostupni javnosti nakon njegovog usvajanja u zakonskom roku, do 30. juna 2019. godine.\nNavedeni izveštaj će sadržati i mišljenje eksterne revizije, koja je u toku, i ukoliko budu bile utvrđene nepravilnosti, biće preduzete mere za sankcionisanje odgovornih.\n„Nisu tačni navodi da je neto zarada zaposlenih smanjena, niti insinuacije da se planira smanjenje zarada zaposlenih. U 2018. godini u JP ‘Aerodrom Niš’ radilo je u proseku 26 zaposlenih više nego u 2017. godini (u 2017. godini prosečan broj zaposlenih bio je 111, dok je u 2018. godini radilo u proseku 137 radnika) na poslovima sa srednjom stručnom spremom, a sve u cilju realizacije povećanog obima saobraćaja. Ono što govori u prilog tome da nije bilo smanjenja zarada u 2018. godini je činjenica da cena rada nije bila manja u 2018. godini u odnosu na cenu rada u 2017. godini, tako da zaposleni koji su radili na istim radnim mestima nisu dobili ni manju zaradu“, kazali su u JP „Aerodrom Niš“.\nU saopštenju se navodi da su plate zaposlenima isplaćene u iznosu od 87 odsto od planiranog pokazuju da je masa za zarade planirana daleko realnije nego prethodnih godina.\n„Čudi činjenica da, iako NKD pomno prati dešavanja u JP „Aerodrom Niš“, u svom saopštenju navodi da nije bilo promena u broju članova Nadzornog odbora. Naprotiv, do promene u broju članova Nadzornog odbora došlo je u skladu sa članom 16. Zakona o javnim preduzećima, te je broj članova tog tela povećan sa 3 na 5 članova. Takođe, nije navedeno da se visina naknade utvrđuje na osnovu dva različita akta i to na osnovu Odluke o visini naknade za rad u nadzornim odborima javnih i javno komunalnih preduzeća čiji je osnivač Grad Niš i odluke o kriterijumima i merilima za utvrđivanje visine naknade za rad u nadzornim odborima javnih preduzeća“, naglasili su u niškom aerodromu.\nIz navedenog tvrdimo, dodali su u aerodromu, da su navodi koji su izneti u pomenutom saopštenju apsolutno netačni i da se prenos osnivačkih prava na Republiku Srbiju bez ikakvog osnova prikazuje u negativnom kontekstu.


Krug 99 – Očuvati dostojanstvo obilježavanja 6. aprila, Dana Sarajeva – Krug99\nKrug 99 – Očuvati dostojanstvo obilježavanja 6. aprila, Dana Sarajeva\nNed, 11.04.2021. 13:36\nSARAJEVO, 11. aprila (FENA) – Asocijacija nezavisnih intelektualaca „Krug 99“ apeluje da bude očuvano dostojanstvo obilježavanja Dana grada Sarajeva, 6. aprila.\n– Napadač je imao sve, a branioci gotovo ništa, zbog čega su oni došli u poziciju – ili da otimaju naoružanje od neprijatelja ili da počnu proizvoditi – kazao je između ostalog Šabanović. „Jedva smo čekali da neka granata ne eksplodira“, rekao je dalje, jer je eksploziv korišćen za izradu naoružanja.\n– Ode nam pravi lider, istinski predani prijatelj, ali ostaju zauvijek njegova djela – naveo je u poruci prvi ambasador Sjedinjenih Američkih Država.\n– Bosna i Hercegovina zaista žali zbog njegove smrti, a posebno njeni branioci – njegove su riječi.\n– Strajo Krsmanović, direktor Umjetničke galerije BiH, istakao je da Sarajevo već 30 godina vida rane\nSARAJEVO (AA) – Bosanskohercegovačko društvo zarad budućnosti treba iznaći snage da na univerzalnim vrijednostima kreira istinu o sebi i tu istinu ugradi u obrazovni sistem, poručeno je danas sa redovne sesije Asocijacije nezavisnih intelektualaca Krug 99 održane u online formatu na temu “Sarajevo: herojstvo i destrukcija”, javlja Anadolu Agency (AA).\nPrevious Bassuener: Međunarodna zajednica ima alate da provede demokratske procese u BiH\nNext Zvizdić: Mi u BiH dobro pamtimo šta je značio jedan “non paper”


Telekom Srbija na konferenciji Dan bezbednog interneta | mts Tvoj svet\nTelekom Srbija na konferenciji Dan bezbednog interneta\nMeđunarodni dan bezbednog interneta, čiji je cilj da se internet učini bezbednijim i boljim mestom, pre svega za decu i mlade, obeležava se svakog februara od 2004. godine. U organizaciji UNICEF Srbija, povodom ovog Dana, održana je konferencija Dan bezbednog interneta, sa posebnim naglaskom na bezbednu i sigurnu upotrebu interneta i digitalnih platformi i alata. Učesnici konferencije su bili ključni partneri iz Vlade, privatnog sektora, regulatora i kreatora politika koji zajedno participiraju u kreiranju bezbednog digitalnog okruženja za decu. Skup su otvorile ministarka trgovine, turizma i telekomunikacija Tatjana Matić i direktorka UNICEF-a u Srbiji Dejana Kostadinova.\nTema prvog panela konferencije odnosila se na bezbednost dece, načinima njenog obezbeđenja i izgradnjom sistema koji bi pratio sve brojnije izazove digitalnog doba. Telekom Srbija je na konferenciji predstavljala direktorka Sektora za strategiju u Direkciji za strategiju i digital Mila Milenković.\n„Mi posmatramo najmlađe kao partnere i radimo kontinuirano i na edukaciji roditelja preko našeg sajta i kroz razvoj servisa u koje ugrađujemo mreže zaštite. Sarađujemo već deset godina sa mladima kroz projekat 'Pokrećemo pokretače'. Mlade vidimo, pogotovu srednjoškolce koji se bave informatikom, kao pokretače budućeg savremenog, modernog, digitalnog razvoja, kroz projekat mts app konkurs, odnosno Regionalni app izazov. 2500 srednjoškolaca je prošlo kroz naš program, preko 175 aplikacija su razvili za Andorid i iOS uređaje i ono što je važno, mi svaki put sa njima prođemo posebno edukaciju i podižemo svest o bezbednosti u korišćenju digitalnih sadržaja, a naravno i surfovanja internetom. Mislimo da je to pravi put, upravo zbog toga što strateški razmišljamo jer to i jesu naši budući najvažniji korisnici, budući pokretači tehnološkog razvoja, ali i budući roditelji“, izjavila je Mila Milenković.\nPosebno je istakla da nijedna parental kontrola nije dovoljno dobra ako roditelji izgube otvoren i iskren odnos sa svojom decom jer oni zajedno treba da pogledaju šta se nudi na internetu, šta treba da prate, a šta je apsolutno nedopustivo. „Bezbednost dece na internetu nije tehnološki izazov nego je to pitanje vrednosnog sistema i ponašanja i zbog toga je najvažnije u stvari komunicirati sa decom“. Podvukla je i da je Telekom Srbija u poslednjih pet godina za 100 škola širom Srbije obezbedio opremu, informatičke uređaje tj. računare. „Kao nacionalni operater i većinski u državnom vlasništvu, pružamo podršku resornom Ministarstvu i uopšte regulatorima, i cela ova naša petogodišnja akcija sprovodi se pod pokroviteljstvom i podrškom resornog Ministarstva koje nam pomaže sa izborom 40 škola za koje se kasnije glasa na našoj Fejsbuk stranici“.\nRazvoj digitalnih tehnologija omogućava deci da uče, socijalizuju se i zabave, ali ih istovremeno stavlja pred brojne rizike. Važno je da mere za ublažavanje rizika budu u ravnoteži sa pravima dece na slobodu izražavanja, pristup informacijama i privatnost. Informisanje i angažovanje dece i njihovo osnaživanje veštinama koje im omogućavaju da bezbedno koriste internet je kritična linija odbrane. Svesni povećanih rizika koje nosi digitalno doba po bezbednost dece i mladih i neophodnosti da se na njih odgovori, održana konferencija je stavila akcenat na važnost integrisanog kreiranja adekvatnog sistema u prevazilaženje digitalnih rizika.